title: Euroopan parlamentin päätös (EU) 2015/1650, annettu 29 päivänä huhtikuuta 2015, Euroopan tautienehkäisy- ja -valvontakeskuksen varainhoitovuoden 2013 tilien päättämisestä

text:
               30.9.2015

               FI

               Euroopan unionin virallinen lehti

               L 255/217

      EUROOPAN PARLAMENTIN PÄÄTÖS (EU) 2015/1650,
      annettu 29 päivänä huhtikuuta 2015,
      Euroopan tautienehkäisy- ja -valvontakeskuksen varainhoitovuoden 2013 tilien päättämisestä
      EUROOPAN PARLAMENTTI, joka

                  —

                  ottaa huomioon Euroopan tautienehkäisy- ja -valvontakeskuksen lopullisen tilinpäätöksen varainhoitovuodelta 2013,

                  —

                  ottaa huomioon tilintarkastustuomioistuimen kertomuksen Euroopan tautienehkäisy- ja -valvontakeskuksen tilinpäätöksestä varainhoitovuodelta 2013 sekä keskuksen vastaukset (1),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2013 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

                  —

                  ottaa huomioon neuvoston 17. helmikuuta 2015 antaman suosituksen varainhoitovuoden 2013 talousarvion toteuttamista koskevan vastuuvapauden myöntämisestä keskukselle (05304/2015 – C8-0054/2015),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3),

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) ja erityisesti sen 208 artiklan,

                  —

                  ottaa huomioon tautien ehkäisyn ja valvonnan eurooppalaisen keskuksen perustamisesta 21. huhtikuuta 2004 annetun Euroopan parlamentin ja neuvoston asetuksen (EY) N:o 851/2004 (5) ja erityisesti sen 23 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (6),

                  —

                  ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (7) ja erityisesti sen 108 artiklan,

                  —

                  ottaa huomioon työjärjestyksen 94 artiklan ja liitteen V,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0069/2015),

         1.

            toteaa, että Euroopan tautienehkäisy- ja -valvontakeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

         2.

            hyväksyy Euroopan tautienehkäisy- ja -valvontakeskuksen varainhoitovuoden 2013 tilien päättämisen;

         3.

            kehottaa puhemiestä välittämään tämän päätöksen Euroopan tautienehkäisy- ja -valvontakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

               Puhemies

            Martin SCHULZ

               Pääsihteeri

            Klaus WELLE

         (1)  EUVL C 442, 10.12.2014, s. 123.

         (2)  Ks. alaviite 1.

         (3)  EYVL L 248, 16.9.2002, s. 1.

         (4)  EUVL L 298, 26.10.2012, s. 1.

         (5)  EUVL L 142, 30.4.2004, s. 1.

         (6)  EYVL L 357, 31.12.2002, s. 72.

         (7)  EUVL L 328, 7.12.2013, s. 42.


Avis juridique important

|

32000D0396

2000/396/EY, EHTY, Euratom: Neuvoston päätös, tehty 5 päivänä kesäkuuta 2000, neuvoston työjärjestyksen vahvistamisesta

Virallinen lehti nro L 149 , 23/06/2000 s. 0021 - 0035

Neuvoston päätös,tehty 5 päivänä kesäkuuta 2000,neuvoston työjärjestyksen vahvistamisesta(2000/396/EY, EHTY, Euratom)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 207 artiklan 3 kohdan ensimmäisen alakohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 30 artiklan 3 kohdan,ottaa huomioon Euroopan atomienergiayhteisön perustamissopimuksen ja erityisesti sen 121 artiklan 3 kohdan,ON PÄÄTTÄNYT SEURAAVAA:Ainoa artiklaKorvataan 31 päivänä toukokuuta 1999 vahvistettu neuvoston työjärjestys (1999/385/EY, EHTY, Euratom)(1) seuraavilla säännöksillä, jotka tulevat voimaan 6 päivänä kesäkuuta 2000."NEUVOSTON TYÖJÄRJESTYS1 artiklaKooIlekutsuminen ja istuntopaikat1. Puheenjohtaja kutsuu neuvoston koolle omasta aloitteestaan taikka neuvoston jäsenen tai komission pyynnöstä(1).2. Seitsemän kuukautta ennen puheenjohtajakautensa alkua asianomainen neuvoston puheenjohtajavaltio ilmoittaa kaikkien sellaisten neuvoston istuntojen suunnitellut ajankohdat, jotka on pidettävä lainsäädäntöasioiden käsittelemiseksi tai operatiivisten päätösten tekemiseksi.Viimeistään viikkoa ennen puheenjohtajakautensa alkua puheenjohtajavaltio vahvistaa puolivuotisohjelman suunnitellut lainsäädäntöasiat ja operatiiviset päätökset ohjeellisesti sisältävien neuvoston esityslistaehdotusten muodossa. Tässä ohjelmassa voi tarpeen mukaan olla aikaisemmin suunniteltujen istuntojen lisäksi ylimääräisiä neuvoston istuntoja. Jos puheenjohtajakauden aikana osoittautuu, että puolivuotisohjelmassa olevaa istuntoa ei enää ole aihetta järjestää, puheenjohtaja ei kutsu sitä koolle.3. Neuvoston kotipaikka on Bryssel. Neuvosto pitää huhti-, kesä- ja lokakuussa istuntonsa Luxemburgissa(2).Poikkeustapauksissa ja asianmukaisesti perustelluista syistä neuvosto tai pysyvien edustajien komitea (Coreper) voi yksimielisesti päättää, että neuvoston istunto pidetään muualla.2 artiklaNeuvoston kokoonpanot1. Neuvosto voi kokoontua eri kokoonpanoissa käsiteltävien asioiden mukaisesti. Yleisten asioiden kokoonpanossa kokoontuva neuvosto päättää näiden kokoonpanojen luettelosta(3).Neuvostoa ei voida kutsua koolle sellaisessa kokoonpanossa, jota ei ole mainittu tässä luettelossa, ellei yleisten asioiden kokoonpanossa kokoontuva neuvosto päätä toisin.2. Yleisten asioiden kokoonpanossa kokoontuva neuvosto vastaa politiikkojen ja Eurooppa-neuvoston istuntojen valmistelun yleisestä yhteensovittamisesta.3 artikla(4)Esityslista1. Puheenjohtaja laatii kutakin istuntoa varten ehdotuksen esityslistaksi. Se lähetetään neuvoston muille jäsenille ja komissiolle vähintään 14 päivää ennen istunnon alkua.2. Esityslistaehdotukseen otetaan asiat, joiden esityslistalle ottamista koskeva neuvoston jäsenen tai komission pyyntö sekä tarvittaessa pyyntöön liittyvät asiakirjat ovat saapuneet pääsihteeristöön vähintään 16 päivää ennen kyseisen istunnon alkua. Esityslistaehdotuksessa ilmoitetaan myös, mistä asioista puheenjohtaja, neuvoston jäsen tai komissio voi pyytää äänestystä.3. Asiat, jotka liittyvät säädöksen antamiseen tai yhteisen kannan vahvistamiseen säädösehdotuksesta tai ehdotuksesta Euroopan unionista tehdyn sopimuksen VI osaston mukaisesti hyväksyttäväksi toimenpiteeksi, otetaan esityslistaehdotukseen päätöksen tekemiseksi vasta, kun kansallisten kansanedustuslaitosten asemasta Euroopan unionissa tehdyn pöytäkirjan 3 kohdassa tarkoitettu kuuden viikon määräaika on päättynyt.Neuvosto voi yksimielisesti poiketa kuuden viikon määräajasta, jos asian esityslistalle ottamiseen voidaan soveltaa mainitun pöytäkirjan 3 kohdassa tarkoitettua kiireellistä asiaa koskevaa poikkeusta.4. Esityslistaehdotukseen voidaan ottaa ainoastaan ne asiat, joihin liittyvät asiakirjat on lähetetty neuvoston jäsenille ja komissiolle viimeistään kyseisen esityslistan lähettämispäivänä.5. Pääsihteeristö antaa neuvoston jäsenille ja komissiolle tiedoksi ne pyynnöt esityslistalle ottamisesta sekä näihin pyyntöihin liittyvät asiakirjat ja äänestystä koskevat tiedot, joiden osalta edellä esitettyjä määräaikoja ei ole noudatettu.6. Neuvosto vahvistaa esityslistan kunkin istunnon alussa. Muun kuin esityslistaehdotuksessa olevan asian ottaminen esityslistalle edellyttää neuvoston yksimielistä päätöstä. Tällä tavoin esityslistalle otetuista asioista voidaan äänestää.Jollei asian kiireellisyys vaadi toimimaan toisin, puheenjohtaja poistaa esityslistaehdotuksesta sellaisiin 7 artiklan mukaisiin lainsäädäntöasioihin liittyvät kohdat, joiden osalta Coreper ei ole saattanut valmistelua päätökseen viimeistään sen viikon loppuun mennessä, joka edeltää neuvoston kyseistä istuntoa edeltävää viikkoa, sanotun kuitenkaan rajoittamatta 2 kohdan soveltamista.7. Esityslistaehdotuksessa on A- ja B-osa. A-osaan otetaan ne asiat, jotka neuvosto voi hyväksyä ilman keskustelua; tämä ei kuitenkaan estä neuvoston jäseniä ja komissiota esittämästä mielipidettään näiden kohtien hyväksymisen yhteydessä eikä mahdollisuutta saada lausumia merkityksi pöytäkirjaan.8. Jos kuitenkin jotain A-osassa olevaa asiaa koskeva kannanotto saattaa aiheuttaa uuden keskustelun tai jos neuvoston jäsen tai komissio sitä pyytää, kyseinen asia poistetaan esityslistalta, jollei neuvosto toisin päätä.9. Kaikkiin "muut asiat" -kohtaan otettavia asioita koskeviin pyyntöihin on pääsääntöisesti liitettävä selittävä asiakirja.4 artiklaNeuvoston jäsenen edustaminenJollei 11 artiklassa tarkoitettua äänioikeuden siirtämistä koskevista määräyksistä muuta johdu, voi neuvoston jäsentä, joka on estynyt osallistumasta istuntoon, edustaa sijainen.5 artiklaIstunnot1. Neuvoston istunnot eivät ole julkisia lukuun ottamatta 8 artiklassa tarkoitettuja tapauksia.2. Komissio kutsutaan osallistumaan neuvoston istuntoihin. Sama koskee Euroopan keskuspankkia silloin, kun käsitellään asioita, joissa se käyttää aloiteoikeuttaan. Neuvosto voi kuitenkin päättää käsitellä asioita ilman komission tai Euroopan keskuspankin läsnäoloa.3. Neuvoston ja komission jäsenillä voi olla apunaan avustavia virkamiehiä. Neuvosto voi päättää näiden virkamiesten lukumäärästä. Heidän nimensä ja asemansa on ilmoitettava etukäteen yhteisen ulko- ja turvallisuuspolitiikan korkeana edustajana toimivalle pääsihteerille, jäljempänä "pääsihteeri", tai varapääsihteerille.4. Neuvoston istuntoihin pääsy edellyttää kulkuluvan esittämistä.6 artiklaSalassapitovelvollisuus ja asiakirjojen esittäminen oikeudessa1. Jollei neuvosto toisin päätä, neuvoston käsittelyjä koskee salassapitovelvollisuus, edellä sanotun kuitenkaan rajoittamatta 8 ja 9 artiklan sekä muiden asiaa koskevien säännösten soveltamista.2. Neuvosto tai Coreper voi antaa luvan esittää oikeudessa jäljennöksen tai otteen neuvoston asiakirjoista, joita ei ole vielä saatettu yleisön saataville tämän työjärjestyksen tai yleisön oikeutta tutustua neuvoston asiakirjoihin koskevien neuvoston sääntöjen mukaisesti.7 artiklaNeuvoston toiminta lainsäätäjänäNeuvosto toimii Euroopan yhteisön perustamissopimuksen 207 artiklan 3 kohdan toisen alakohdan mukaisesti lainsäätäjänä silloin, kun se asiaa koskevien perussopimusten määräysten nojalla päättää yhdessä tai useammassa jäsenvaltiossa oikeudellisesti sitovasta tai yhtä tai useampaa jäsenvaltiota oikeudellisesti velvoittavasta lainsäädännöstä asetuksin, direktiivein, puitepäätöksin tai päätöksin, paitsi silloin kun on kyse käsittelystä, joka johtaa sisäisten toimenpiteiden, hallinnollisten tai talousarviota koskevien taikka toimielinten välisiä tai kansainvälisiä suhteita koskevien toimenpiteiden tai sellaisten säädösten, jotka eivät ole sitovia, kuten päätelmien, suositusten tai päätöslauselmien, antamiseen.Kun neuvosto käsittelee lainsäädäntöehdotuksia tai -aloitteita, se pidättyy antamasta muita kuin perussopimuksissa määrättyjä säädöksiä, kuten esimerkiksi päätöslauselmia taikka muita kuin 9 artiklassa tarkoitettuja lausumia.8 artiklaJulkiset keskustelut1. Neuvosto käy yleisten asioiden sekä talous- ja raha-asioiden kokoonpanoissaan kerran puolessa vuodessa julkisen suuntaviivoja koskevan keskustelun vuorossa olevan puheenjohtajavaltion työohjelmasta ja tarvittaessa komission vuosittaisesta työohjelmasta.2. Neuvosto käy neuvoston tai Coreperin määräenemmistöllä tekemän päätöksen nojalla vähintään yhden julkisen keskustelun uusista tärkeistä säädösehdotuksista.Neuvosto tai Coreper voi tapauskohtaisesti määräenemmistöllä päättää käydä muita julkisia keskusteluja tärkeistä kysymyksistä, jotka koskevat unionin etuja.Puheenjohtajavaltion, neuvoston jäsenten tai komission tehtävänä on ehdottaa erityisiä kysymyksiä tai aiheita tällaisia keskusteluja varten.3. Julkiset keskustelut välitetään julkisesti audiovisuaalisin menetelmin.9 artiklaKäsittelyn julkisuus1. Kun neuvosto toimii lainsäätäjänä 7 artiklan mukaisesti, julkistetaan neuvoston jäsenten äänestyksen tulos ja äänestystä koskevat selitykset sekä neuvoston pöytäkirjaan merkityt lausumat ja pöytäkirjan kohdat, jotka koskevat säädösten antamista.Äänestystulokset ja äänestysselitykset julkistetaan myös silloin, kun neuvosto vahvistaa yhteisen kannan Euroopan yhteisön perustamissopimuksen 251 tai 252 artiklan mukaisesti. Samaa sääntöä sovelletaan neuvoston jäsenten tai heidän edustajansa suorittamiin äänestyksiin ja antamiin äänestysselityksiin Euroopan yhteisön perustamissopimuksen 251 artiklalla perustetussa sovittelukomiteassa.2. Äänestystulokset ja äänestysselitykset julkistetaan myös silloin, kun neuvosto tekee yleissopimuksen Euroopan unionista tehdyn sopimuksen VI osaston nojalla. Neuvoston pöytäkirjaan merkityt lausumat ja kyseisen pöytäkirjan näiden yleissopimusten hyväksymistä koskevat kohdat julkistetaan neuvoston tai Coreperin jäsenen pyynnöstä tehdyllä neuvoston tai Coreperin päätöksellä.3. Äänestystulokset julkistetaan:a) kun neuvosto toimii Euroopan unionista tehdyn sopimuksen V osastossa tarkoitetuilla aloilla, neuvoston tai Coreperin jäsenen pyynnöstä tehdyllä neuvoston tai Coreperin yksimielisellä päätöksellä;b) kun neuvosto hyväksyy yhteisen kannan Euroopan unionista tehdyn sopimuksen VI osaston mukaisesti, neuvoston tai Coreperin jäsenen pyynnöstä tehdyllä neuvoston tai Coreperin yksimielisellä päätöksellä;c) muussa tapauksessa neuvoston tai Coreperin jäsenen pyynnöstä tehdyllä neuvoston tai Coreperin päätöksellä.Jos neuvoston äänestysten tulokset julkistetaan a, b ja c alakohdan mukaisesti, asianomaisten neuvoston jäsenten pyynnöstä on julkistettava myös äänestyksen yhteydessä annetut äänestysselitykset ottaen huomioon tämä työjärjestys, oikeusvarmuus ja neuvoston edut.Neuvoston pöytäkirjaan merkityt lausumat ja pöytäkirjan kohdat, jotka koskevat a, b ja c alakohdassa tarkoitettujen säädösten antamista, julkistetaan neuvoston tai Coreperin jäsenen pyynnöstä tehdyllä neuvoston tai Coreperin päätöksellä.4. Neuvoa-antavien äänestysten tai valmisteluasiakirjojen hyväksymisen yhteydessä toimitettujen äänestysten tulokset eivät ole julkisia.10 artiklaYleisön oikeus tutustua neuvoston asiakirjoihinNeuvosto vahvistaa yksityiskohtaiset säännöt, joiden mukaisesti yleisö voi tutustua neuvoston asiakirjoihin(5).11 artiklaÄänestysmenettely ja päätösvaltaisuus1. Neuvosto äänestää puheenjohtajansa aloitteesta.Puheenjohtaja on lisäksi velvollinen toimittamaan äänestyksen neuvoston jäsenen tai komission aloitteesta, jos neuvoston jäsenten enemmistö kannattaa sitä.2. Neuvoston jäsenet äänestävät Euroopan yhteisön perustamissopimuksen 203 artiklan ja kahden muun yhteisön perustamissopimuksen vastaavien artiklojen mukaisesti määrätyssä jäsenvaltioiden järjestyksessä sen jäsenen ollessa ensimmäinen, joka tämän järjestyksen mukaan on puheenjohtajan tehtävää hoitavasta jäsenestä seuraava.3. Neuvoston jäsen voi äänestyksessä edustaa vain yhtä muuta jäsentä(6).4. Neuvoston äänestys edellyttää perussopimusten mukaisesti äänioikeutettujen neuvoston jäsenten enemmistön läsnäoloa. Äänestyshetkellä puheenjohtaja varmistaa pääsihteeristön avustuksella, että istunto on päätösvaltainen.12 artikla(7)Kirjallinen menettely1. Kiireellisessä asiassa neuvoston säädökset voidaan antaa kirjallisella äänestyksellä, jos neuvosto tai Coreper yksimielisesti päättää käyttää tätä menettelyä. Puheenjohtaja voi myös erityisissä tapauksissa ehdottaa tätä menettelyä; tällöin kirjallinen äänestys on mahdollinen, jos kaikki neuvoston jäsenet hyväksyvät tämän menettelyn.2. Kirjallisen menettelyn noudattaminen edellyttää lisäksi komission hyväksyntää, jos kirjallinen äänestys koskee asiaa, jonka komissio on saattanut neuvoston käsiteltäväksi.3. Pääsihteeristö laatii kuukausittain luettelon kirjallisella menettelyllä annetuista säädöksistä.4. Puheenjohtajan aloitteesta neuvosto voi myös yhteisen ulko- ja turvallisuuspolitiikan täytäntöönpanemiseksi toimia yksinkertaistettua kirjallista menettelyä (COREU-verkostoa) käyttäen. Tällöin ehdotusta pidetään hyväksyttynä puheenjohtajan asian kiireellisyyden perusteella vahvistaman määräajan päätyttyä, jollei joku neuvoston jäsen esitä vastalausetta(8).5. Neuvosto voi päätöksen tekemiseksi muiden toimielinten tai elinten kuulemisesta toimia puheenjohtajan aloitteesta yksinkertaistettua kirjallista menettelyä käyttäen myös kaikissa niissä tapauksissa, joissa kuulemisesta on määrätty yhteisön oikeudessa. Tällöin kuulemispäätöstä pidetään hyväksyttynä puheenjohtajan asian kiireellisyyden perusteella vahvistaman määräajan päätyttyä, jollei joku neuvoston jäsen esitä vastalausetta(9).6. Pääsihteeristö vahvistaa kirjallisen menettelyn päätökseen saattamisen.13 artiklaPöytäkirja1. Kustakin istunnosta laaditaan pöytäkirja, jonka allekirjoittavat, sen tultua hyväksytyksi, pöytäkirjaa hyväksyttäessä istuntoa johtanut puheenjohtaja ja pääsihteeri tai varapääsihteeri.Pöytäkirja sisältää kunkin esityslistalla olevan asian osalta yleensä:- maininnan neuvoston käsiteltäväksi saatetuista asiakirjoista,- tehdyt päätökset tai neuvoston tekemät päätelmät,- neuvoston antamat lausumat ja ne lausumat, joiden merkitsemistä pöytäkirjaan neuvoston jäsen tai komissio on pyytänyt.2. Pääsihteeristö laatii ehdotuksen pöytäkirjaksi 15 päivän kuluessa ja toimittaa sen neuvoston tai Coreperin hyväksyttäväksi.3. Neuvoston jäsen tai komissio voi ennen pöytäkirjan hyväksymistä pyytää, että esityslistan jokin kohta merkitään yksityiskohtaisemmin pöytäkirjaan. Nämä pyynnöt voidaan esittää Coreperille.14 artiklaVoimassa olevan kieliä koskevan järjestelyn mukaisilla kielillä laadittujen asiakirjojen ja ehdotusten nojalla tapahtuva käsittely ja tehtävät päätökset1. Jollei neuvosto yksimielisesti ja asian kiireellisyyden vuoksi toisin päätä, neuvosto käsittelee asioita ja tekee päätöksiä ainoastaan sellaisten asiakirjojen ja ehdotusten perusteella, jotka on laadittu voimassa olevan kieliä koskevan järjestelyn mukaisilla kielillä.2. Neuvoston jäsen voi vastustaa asian käsittelyä, jos mahdollisten muutosten teksti ei ole laadittu 1 kohdassa tarkoitetuilla, jäsenen osoittamilla kielillä.15 artiklaSäädösten allekirjoittaminenSäädökset hyväksynyttä istuntoa johtanut puheenjohtaja ja pääsihteeri tai varapääsihteeri allekirjoittavat Euroopan parlamentin ja neuvoston yhteisesti hyväksymät sekä neuvoston hyväksymät säädökset. Pääsihteeri ja varapääsihteeri voivat valtuuttaa pääsihteeristön jonkun pääjohtajan allekirjoittamaan säädökset puolestaan.16 artikla(10)Äänestykseen osallistumismahdollisuuden puuttuminenTämän työjärjestyksen soveltamisessa otetaan liitteen I mukaisesti asiaan kuuluvalla tavalla huomioon ne tapaukset, joissa perussopimusten mukaisesti yksi tai useampi neuvoston jäsen ei voi osallistua äänestykseen.17 artiklaSäädösten julkaiseminen Euroopan yhteisöjen virallisessa lehdessä1. Pääsihteeri tai varapääsihteeri huolehtii seuraavien asiakirjojen julkaisemisesta Euroopan yhteisöjen virallisessa lehdessä:a) Euroopan yhteisön perustamissopimuksen 254 artiklan 1 ja 2 kohdassa tarkoitetut säädökset;b) Euroopan atomienergiayhteisön perustamissopimuksen 163 artiklan ensimmäisessä kohdassa tarkoitetut säädökset;c) neuvoston Euroopan yhteisön perustamissopimuksen 251 ja 252 artiklassa tarkoitettuja menettelyjä noudattaen vahvistamat yhteiset kannat sekä niiden perustelut;d) Euroopan unionista tehdyn sopimuksen 34 artiklan 2 kohdassa tarkoitetut puitepäätökset ja päätökset;e) neuvoston Euroopan unionista tehdyn sopimuksen 34 artiklan 2 kohdan mukaisesti tekemät yleissopimukset.Näiden yleissopimusten voimaantulosta ilmoitetaan Euroopan yhteisöjen virallisessa lehdessä;f) jäsenvaltioiden Euroopan yhteisön perustamissopimuksen 293 artiklan perusteella allekirjoittamat yleissopimukset.Näiden yleissopimusten voimaantulosta ilmoitetaan Euroopan yhteisöjen virallisessa lehdessä;g) yhteisön tekemät tai Euroopan unionista tehdyn sopimuksen 24 artiklan mukaisesti tehdyt kansainväliset sopimukset.Näiden sopimusten voimaantulosta ilmoitetaan Euroopan yhteisöjen virallisessa lehdessä.2. Jollei neuvosto tai Coreper toisin päätä, pääsihteeri tai varapääsihteeri huolehtii seuraavien asiakirjojen julkaisemisesta Euroopan yhteisöjen virallisessa lehdessä:a) jäsenvaltion neuvostolle Euroopan yhteisön perustamissopimuksen 67 artiklan 1 kohdan mukaisesti esittämät aloitteet;b) jäsenvaltion neuvostolle Euroopan unionista tehdyn sopimuksen 34 artiklan 2 kohdan mukaisesti esittämät aloitteet;c) Euroopan unionista tehdyn sopimuksen 34 artiklan 2 kohdassa tarkoitetut yhteiset kannat;d) muut kuin Euroopan yhteisön perustamissopimuksen 254 artiklan 1 ja 2 kohdassa tarkoitetut direktiivit, muut kuin Euroopan yhteisön perustamissopimuksen 254 artiklan 1 kohdassa tarkoitetut päätökset, sekä suositukset ja lausunnot.3. Neuvosto tai Coreper päättää tapauksittain yksimielisesti, onko tarpeen, että pääsihteeri tai varapääsihteeri antaa julkaistavaksi Euroopan yhteisöjen virallisessä lehdessä Euroopan unionista tehdyn sopimuksen 12 artiklassa tarkoitetut yhteiset strategiat, yhteiset toiminnat ja yhteiset kannat.4. Neuvosto tai Coreper päättää tapauksittain ja ottaen huomioon perusasetuksen mahdollisen julkaisemisen, onko tarpeen, että pääsihteeri tai varapääsihteeri antaa julkaistavaksi Euroopan yhteisöjen virallisessa lehdessä:a) Euroopan unionista tehdyn sopimuksen 12 artiklassa tarkoitetut yhteisen toiminnan toteuttamista koskevat toimenpiteet;b) yhteiset toiminnat, yhteiset kannat ja muut päätökset, jotka on hyväksytty yhteisen strategian perusteella Euroopan unionista tehdyn sopimuksen 23 artiklan 2 kohdan ensimmäisen luetelmakohdan mukaisesti;c) Euroopan unionista tehdyn sopimuksen 34 artiklan 2 kohdassa tarkoitettujen päätösten mahdolliset täytäntöönpanotoimenpiteet sekä neuvoston Euroopan unionista tehdyn sopimuksen 34 artiklan 2 kohdan mukaisesti tekemien yleissopimusten mahdolliset soveltamistoimenpiteet.5. Jos yhteisöjen ja yhden tai useamman valtion tai kansainvälisen järjestön välisellä sopimuksella perustetaan elin, jolla on päätöksentekovaltaa, neuvosto päättää kyseisen sopimuksen tekemisen yhteydessä, onko kyseisen elimen tekemät päätökset tarpeen julkaista Euroopan yhteisöjen virallisessa lehdessä.18 artiklaAsiakirjojen tiedoksianto1. Pääsihteeri, varapääsihteeri tai heidän puolestaan toimiva pääjohtaja antaa muut kuin Euroopan yhteisön perustamissopimuksen 254 artiklan 1 ja 2 kohdassa tarkoitetut direktiivit sekä muut kuin Euroopan yhteisön perustamissopimuksen 254 artiklan 1 kohdassa tarkoitetut päätökset tiedoksi niille, joille ne on osoitettu.2. Jollei seuraavia asiakirjoja julkaista Euroopan yhteisöjen virallisessa lehdessä, pääsihteeri, varapääsihteeri tai heidän puolestaan toimiva pääjohtaja antaa ne tiedoksi niille, joille ne on osoitettu:a) suositukset;b) Euroopan unionista tehdyn sopimuksen 12 artiklassa tarkoitetut yhteiset strategiat, yhteiset toiminnat ja yhteiset kannat;c) Euroopan unionista tehdyn sopimuksen 34 artiklan 2 kohdassa tarkoitetut yhteiset kannat;d) Euroopan unionista tehdyn sopimuksen 12 ja 34 artiklan perusteella annettujen säädösten soveltamistoimenpiteet.3. Pääsihteeri, varapääsihteeri tai heidän puolestaan toimiva pääjohtaja toimittaa muut kuin Euroopan yhteisön perustamissopimuksen 254 artiklan 1 ja 2 kohdassa tarkoitetut neuvoston direktiivit sekä neuvoston päätökset ja suositukset jäsenvaltioiden hallituksille ja komissiolle.19 artikla(11)Coreper, komiteat ja työryhmät1. Coreper huolehtii neuvoston työn valmistelusta sekä suorittaa neuvoston sille antamat toimeksiannot. Se valvoo kaikissa asioissa(12) unionin politiikkojen ja toimien yhtenäisyyttä sekä seuraavien periaatteiden ja sääntöjen noudattamista:a) laillisuus-, toissijaisuus- ja suhteellisuusperiaate sekä periaate, jonka mukaan säädökset on perusteltava;b) unionin toimielinten ja muiden elinten toimivaltaa koskevat säännöt;c) talousarviota koskevat säännökset;d) menettelyä, avoimuutta ja lainsäädännön valmistelun laatua koskevat säännöt.2. Jollei Coreper toisin päätä, se käsittelee ennakolta kaikki neuvoston istunnon esityslistalle otetut asiat. Coreper pyrkii omalla tasollaan saamaan aikaan yksimielisen kannan, joka saatetaan neuvoston hyväksyttäväksi. Se huolehtii siitä, että neuvostolle esitetään asianmukaiset asiakirjat, sekä esittää neuvostolle tarvittaessa suuntaviivoja, vaihtoehtoja tai ratkaisuehdotuksia. Kiireellisissä tapauksissa neuvosto voi yksimielisesti päättää käsitellä asian ilman tätä ennakkokäsittelyä.3. Coreper voi perustaa tai sen suostumuksella voidaan perustaa komiteoita tai työryhmiä tiettyjä etukäteen määriteltyjä valmistelu- tai selvitystehtäviä varten.Pääsihteeristö päivittää ja julkistaa valmistelevien elinten luettelon. Vain tässä luettelossa olevat komiteat ja työryhmät voivat kokoontua neuvoston työskentelyä valmistelevina eliminä.4. Coreperin puheenjohtajana toimii esityslistalle otettujen kohtien mukaan joko neuvoston puheenjohtajana toimivan jäsenvaltion pysyvä edustaja tai hänen sijaisensa. Tämän jäsenvaltion valtuuskunnan jäsen toimii myös perussopimuksissa tarkoitettujen eri komiteoiden puheenjohtajana, jollei neuvosto toisin päätä. Sama koskee 3 kohdassa tarkoitettuja komiteoita ja työryhmiä, jollei Coreper toisin päätä. Neuvoston niissä kokoonpanoissa pidettävien istuntojen valmistelua varten, joissa se kokoontuu kerran puolessa vuodessa, ja jos istunnot pidetään puolivuotiskauden ensimmäisen puoliskon aikana, voi edellisen puolivuotiskauden aikana pidettävien muiden komiteoiden kuin Coreperin sekä työryhmien kokousten puheenjohtajana toimia sen jäsenvaltion valtuuskunnan jäsen, jonka tehtävänä on toimia puheenjohtajana kyseisten istuntojen aikaan.5. Coreper voi tehdä seuraavia menettelyä koskevia päätöksiä edellyttäen, että niitä koskevat kohdat on otettu sen esityslistaehdotukseen vähintään kolme työpäivää ennen kokousta, mistä määräajasta poikkeaminen edellyttää Coreperin yksimielistä päätöstä(13):a) päätös pitää neuvoston istunto muualla kuin Brysselissä tai Luxemburgissa (1 artiklan 3 kohta);b) lupa esittää oikeudessa jäljennös tai ote neuvoston asiakirjasta (6 artiklan 2 kohta);c) päätös käydä neuvoston julkinen keskustelu (8 artiklan 2 kohta);d) päätös julkistaa äänestystulokset 9 artiklan 2 ja 3 kohdassa tarkoitetuissa tapauksissa;e) päätös käyttää kirjallista menettelyä (12 artiklan 1 kohta);f) neuvoston pöytäkirjan hyväksyminen tai muuttaminen (13 artiklan 2 ja 3 kohta);g) päätös julkaista asiakirja tai säädös Euroopan yhteisöjen virallisessa lehdessä (17 artiklan 2, 3 ja 4 kohta);h) päätös kuulla jotakin toimielintä tai elintä;i) päätös asettaa määräaika jonkin toimielimen tai elimen kuulemista varten tai pidentää sitä;j) päätös pidentää Euroopan yhteisön perustamissopimuksen 251 artiklan 7 kohdassa tarkoitettuja määräaikoja;k) jollekin toimielimelle tai elimelle osoitetun kirjeen sisällön hyväksyminen.20 artiklaPuheenjohtajavaltio ja työskentelyn sujuminen1. Puheenjohtajavaltio varmistaa tämän työjärjestyksen noudattamisen ja valvoo keskustelujen sujumista. Jollei toisin ole päätetty, puheenjohtajavaltio voi toteuttaa kaikki tarpeelliset toimenpiteet ja erityisesti:a) rajoittaa kokoussalissa istunnon aikana läsnä olevien kutakin valtuuskuntaa edustavien henkilöiden lukumäärää tietyn kohdan käsittelyn osalta ja päättää, avataanko sali, josta käsittelyä voi seurata;b) päättää esityslistan kohtien käsittelyjärjestyksestä ja niitä koskevien keskustelujen kestosta;c) vahvistaa tietyn kohdan käsittelyyn käytettävän ajan.2. Seuraavana puheenjohtajavaltiona toimivan jäsenvaltion edustaja avustaa puheenjohtajavaltiota ilman, että tämä kuitenkaan vaikuttaa puheenjohtajavaltion toimivaltaan ja poliittiseen kokonaisvastuuseen. Puheenjohtajavaltion pyynnöstä ja ohjeiden mukaisesti toimiva seuraavan puheenjohtajavaltion edustaja toimii tarvittaessa puheenjohtajan tilalla, ottaa tarpeen tullen huolehtiakseen tietyistä hallinnollisista tehtävistä sekä varmistaa neuvoston työskentelyn jatkuvuuden.21 artikla(14)(15)Komiteoiden ja työryhmien mietinnöt ja kertomuksetTämän työjärjestyksen muiden määräysten estämättä puheenjohtajavaltion on järjestettävä eri komiteoiden ja työryhmien kokoukset siten, että niiden mietinnöt ja kertomukset ovat käytettävissä ennen sitä Coreperin kokousta, jossa niitä käsitellään.Jollei asian kiireellisyys vaadi toimimaan toisin, puheenjohtajavaltio siirtää sellaisiin 7 artiklan mukaisiin lainsäädäntötoimiin liittyvien esityslistan kohtien käsittelyn johonkin Coreperin seuraavaan kokoukseen, joiden osalta komitea tai työryhmä ei ole saattanut työskentelyään päätökseen vähintään viisi työpäivää ennen Coreperin kokousta.22 artiklaLainsäädännön valmistelun laatu(16)1. Oikeudellisen yksikön tehtävänä on avustaessaan neuvostoa sen tehtävässä huolehtia antamiensa säädösten valmistelun laadusta varmistaa hyvissä ajoin säädösehdotusten valmistelun laatu ja tehdä tarvittavia säädösten valmistelun laatua koskevia ehdotuksia neuvostolle ja sen elimille 22 päivänä joulukuuta 1998 tehdyn toimielinten välisen sopimuksen mukaisesti.Niiden, jotka esittävät neuvoston työskentelyä varten tekstejä, on koko lainsäädäntömenettelyn kuluessa kiinnitettävä erityistä huomiota niiden valmistelun laatuun.23 artiklaPääsihteeri ja pääsihteeristö1. Neuvostoa avustaa pääsihteeristö, jota johtaa pääsihteeri pääsihteeristön toiminnasta vastaavan varapääsihteerin avustamana. Neuvosto nimittää pääsihteerin ja varapääsihteerin yksimielisesti.2. Neuvosto päättää pääsihteeristön organisaatiosta(17).Pääsihteeri ja varapääsihteeri toteuttavat neuvoston vastuulla kaikki tarvittavat toimenpiteet varmistaakseen pääsihteeristön moitteettoman toiminnan.3. Pääsihteeristö osallistuu tiiviisti ja jatkuvasti neuvoston työskentelyn järjestelyyn, yhteensovittamiseen ja sen yhtenäisyyden valvontaan. Pääsihteeristö avustaa puheenjohtajavaltiota sen vastuulla ja johdolla ratkaisujen hakemisessa.Euroopan unionista tehdyn sopimuksen määräysten mukaisesti pääsihteeri avustaa neuvostoa ja puheenjohtajavaltiota yhteiseen ulko- ja turvallisuuspolitiikkaan liittyvien kysymysten osalta, erityisedustajien työskentelyn yhteensovittaminen mukaan luettuna.Pääsihteeri voi tarvittaessa pyytää puheenjohtajavaltiota kutsumaan koolle komitean tai työryhmän erityisesti yhteisen ulko- ja turvallisuuspolitiikan alalla tai merkitsemään tietyn kohdan komitean tai työryhmän esityslistalle.4. Pääsihteeri tai varapääsihteeri antavat neuvostolle ehdotuksen pääsihteeristön arvioiduista kuluista niin hyvissä ajoin, että varainhoitoa koskevissa säännöksissä säädettyjä määräaikoja voidaan noudattaa.5. Pääsihteerillä on varapääsihteerin avustamana kokonaisvastuu talousarvion pääluokkaan II - Neuvosto - otettujen määrärahojen hallinnoinnista ja hänen on toteutettava kaikki tarpeelliset toimenpiteet niiden asianmukaisen hallinnoinnin varmistamiseksi. Hän hoitaa näitä määrärahoja Euroopan yhteisöjen yleiseen talousarvioon sovellettavan varainhoitoasetuksen säännösten mukaisesti.24 artiklaTurvallisuusNeuvosto vahvistaa turvallisuutta koskevat säännöt.25 artiklaSopimusten ja yleissopimusten tallettajan tehtävätJos pääsihteeri nimetään Euroopan unionista tehdyn sopimuksen 24 artiklan mukaisesti tehdyn sopimuksen taikka yhteisön ja yhden tai useamman valtion tai kansainvälisen järjestön välisen sopimuksen tallettajaksi tai jäsenvaltioiden välisen yleissopimuksen taikka Euroopan unionista tehdyn sopimuksen 34 artiklan nojalla tehdyn yleissopimuksen tallettajaksi, näiden sopimusten tai yleissopimusten ratifioimis- tai hyväksymiskirjat talletetaan neuvoston toimipaikkaan.Näissä tapauksissa pääsihteeri hoitaa tallettajan tehtävät ja huolehtii myös siitä, että kyseisten sopimusten tai yleissopimusten voimaantulopäivä julkaistaan Euroopan yhteisöjen virallisessa lehdessä.26 artiklaEdustus Euroopan parlamentissaJollei erityisistä menettelyistä muuta johdu, neuvostoa voi edustaa Euroopan parlamentissa ja sen valiokunnissa neuvoston puheenjohtaja tai muu jäsen. Puheenjohtajan toimeksiannosta neuvostoa voivat valiokunnissa edustaa myös pääsihteeri, varapääsihteeri tai pääsihteeristön korkeat virkamiehet.Neuvosto voi lisäksi antaa näkökantansa Euroopan parlamentin tietoon kirjallisella ilmoituksella.27 artiklaSäädösten muotoa koskevat säännöksetSäädösten muotoa koskevat säännökset ovat liitteessä II.28 artiklaNeuvostolle osoitetut lähetyksetNeuvostolle tarkoitetut lähetykset osoitetaan puheenjohtajalle neuvoston toimipaikkaan seuraavaan osoitteeseen: Euroopan unionin neuvosto Rue de la Loi / Wetstraat 175 B - 1048 Bruxelles/Brussel(1) Tässä kohdassa toistetaan Euroopan yhteisön perustamissopimuksen 204 artikla.(2) Tässä kohdassa toistetaan perustamissopimuksen liitteenä olevan Euroopan yhteisöjen toimielinten ja tiettyjen elinten ja yksikköjen sekä Europolin kotipaikan sijaintia koskevan pöytäkirjan ainoan artiklan b kohta.(3) Katso seuraava lausuma a:a) 2 artiklan osalta"Tämänhetkinen kokoonpanojen luettelo on esitetty EYVL:ssä C 174, 23.6.2000, s. 1."(4) Katso seuraavat lausumat b ja c:b) 3 artiklan 1 ja 2 kohdan osalta"Puheenjohtaja pyrkii varmistamaan, että periaatteessa neuvoston jäsenet saavat kunkin neuvoston sellaisen istunnon, jossa käsitellään Euroopan yhteisön perustamissopimuksen kolmannen osan IV osaston ja Euroopan unionista tehdyn sopimuksen VI osaston määräysten täytäntöönpanoa, esityslistaehdotuksen ja kyseisellä esityslistalla oleviin asioihin liittyvät asiakirjat vähintään 21 päivää ennen istunnon alkua."c) 1 ja 3 artiklan osalta"Neuvosto on tietoinen siitä, että yhteisen ulko- ja turvallisuuspolitiikan alaan kuuluvat kysymykset on käsiteltävä nopeasti ja tehokkaasti, tämän kuitenkaan rajoittamatta Euroopan unionista tehdyn sopimuksen 22 artiklan 2 kohdan soveltamista, jossa määrätään, että neuvoston ylimääräinen kokous voidaan kutsua koolle erittäin lyhyen ajan kuluessa tapauksissa, joissa päätös on tehtävä nopeasti. 3 artiklassa tarkoitetut säännökset eivät estä vaatimuksen noudattamista."(5) Katso seuraava lausuma d:d) 10 artiklan osalta"Yksityiskohtaiset säännöt yleisön mahdollisuudesta tutustua neuvoston asiakirjoihin on tällä hetkellä vahvistettu 20 päivänä joulukuuta 1993 tehdyllä neuvoston päätöksellä 93/731/EY yleisön oikeudesta tutustua neuvoston asiakirjoihin (EYVL L 340, 31.12.1993, s. 43), jota on muutettu päätöksellä 96/705/EY (EYVL L 325, 14.12.1996, s. 19), sekä 6 päivänä joulukuuta 1999 tehdyllä päätöksellä 2000/23/EY neuvoston lainsäädäntötoimia koskevien tietojen ja neuvoston julkisen asiakirjahakemiston parantamisesta (EYVL L 9, 13.1.2000, s. 22)."(6) Tässä kohdassa toistetaan Euroopan yhteisön perustamissopimuksen 206 artikla.(7) Katso seuraava lausuma e:e) 12 artiklan osalta"Neuvosto sopii tarkastelevansa, onko työjärjestykseen aihetta lisätä mahdollisuus käyttää yksinkertaistettua kirjallista menettelyä silloin, kun neuvosto toimii Euroopan unionista tehdyn sopimuksen VI osaston määräysten nojalla."(8) Katso seuraava lausuma f:f) 12 artiklan 4 kohdan osalta"Neuvosto muistuttaa mieleen, että COREU-verkostoa on käytettävä neuvoston työmenetelmistä 12 päivänä kesäkuuta 1995 annettujen neuvoston päätelmien mukaisesti."(9) Katso seuraava lausuma g:g) 12 artiklan 5 kohdan osalta"Neuvoston vakiintuneen käytännön mukaisesti määräajaksi vahvistetaan yleensä yksi viikko."(10) Katso seuraava lausuma h:h) 16 artiklan ja liitteen I osalta"Neuvosto sopii, että 16 artiklan ja liitteen I määräyksiä sovelletaan niiden säädösten osalta, joiden antamisessa tietyillä neuvoston jäsenillä ei perussopimuksen mukaisesti ole äänioikeutta. Nämä määräykset eivät kuitenkaan koske Euroopan unionista tehdyn sopimuksen 7 artiklan soveltamista.Euroopan unionista tehdyn sopimuksen 43 ja 44 artiklan soveltamista koskevan ensimmäisenä sattuvan tapauksen yhteydessä neuvosto tarkastelee muilta alueilta saadun kokemuksen perusteella työjärjestyksen 16 artiklan ja liitteen I osalta mahdollisesti tarvittavia muutoksia."(11) Nämä määräykset eivät rajoita talous- ja rahoituskomitean asemaa sellaisena kuin siitä määrätään Euroopan yhteisön perustamissopimuksen 114 artiklassa ja neuvoston sitä koskevissa, voimassa olevissa päätöksissä (EYVL L 358, 31.12.1998, s. 109 ja EYVL L 5, 1.1.1999, s. 71).(12) Katso seuraava lausuma i:i) 19 artiklan 1 kohdan osalta"Coreper valvoo yhtenäisyyttä sekä 1 kohdassa lueteltujen periaatteiden noudattamista erityisesti niissä asioissa, joita käsitellään muissa elimissä."(13) Katso seuraava lausuma j:j) 19 artiklan 5 kohdan osalta"Jos neuvoston jäsen katsoo, että menettelyä koskevasta päätösehdotuksesta, joka on toimitettu pysyvien edustajien komitean hyväksyttäväksi 19 artiklan 5 kohdan mukaisesti, aiheutuu asiakysymys, päätösehdotus toimitetaan neuvoston hyväksyttäväksi."(14) Nämä määräykset eivät rajoita talous- ja rahoituskomitean asemaa sellaisena kuin siitä määrätään Euroopan yhteisön perustamissopimuksen 114 artiklassa ja neuvoston sitä koskevissa, voimassa olevissa päätöksissä (EYVL L 358, 31.12. 1998, s. 109 ja EYVL L 5, 1.1.1999, s. 71).(15) Katso seuraava lausuma k:k) 21 artiklan osalta"Työryhmien kertomukset ja muut asiakirjat, joiden perusteella Coreper käsittelee asiaa, olisi toimitettava valtuuskunnille riittävän hyvissä ajoin niiden tarkastelua varten."(16) Katso seuraava lausuma l:l) 22 artiklan osalta"Neuvoston oikeudellisen yksikön tehtävänä on niin ikään avustaa jäsenvaltiota, joka tekee Euroopan yhteisön perustamissopimuksen 67 artiklan 1 kohdassa tai Euroopan unionista tehdyn sopimuksen 34 artiklan 2 kohdassa tarkoitetun aloitteen, erityisesti kyseisten aloitteiden valmistelun laadun varmistamiseksi, jos kyseinen jäsenvaltio pyytää tällaista apua."Katso seuraava lausuma m:m) 22 artiklan osalta"Neuvoston jäsenten on tehtävä huomautuksensa säädöstekstien virallista kodifiointia koskevista ehdotuksista 30 päivän kuluessa siitä, kun pääsihteeristö on toimittanut nämä ehdotukset jäsenille.Neuvoston jäsenten on varmistettava, että uudelleen laatimista tarkoittavien säädösehdotusten sellaisten säännösten, jotka otetaan suoraan aikaisemmasta säädöksestä ja joiden asiasisältöä ei muuteta, tarkastelu toteutetaan kodifiointia koskeviin ehdotuksiin sovellettavien periaatteiden mukaisesti."(17) 1 ja 2 kohdassa toistetaan Euroopan yhteisön perustamissopimuksen 207 artiklan 2 kohta.LIITE I1. Tämän työjärjestyksen seuraavia säännöksiä sovellettaessa niissä tapauksissa, joissa yksi tai useampi neuvoston tai pysyvien edustajien komitean jäsen ei perussopimusten mukaan voi osallistua äänestykseen, kyseisen jäsenen tai kyseisten jäsenten ääniä ei oteta huomioon:a) 1 artiklan 3 kohdan toinen alakohta (neuvoston istunnon pitäminen muualla kuin Brysselissä tai Luxemburgissa);b) 3 artiklan 6 kohta (esityslistalle otetaan muu kuin esityslistaehdotuksessa oleva asia);c) 3 artiklan 8 kohta (A-kohta, joka olisi muuten jouduttu poistamaan esityslistalta, pidetään esityslistalla B-kohtana);d) 5 artiklan 2 kohta Euroopan keskuspankin osallistumisesta (asian käsittely niin, että Euroopan keskuspankki ei ole edustettuna);e) 9 artiklan 2 kohta sekä 3 kohdan ensimmäisen alakohdan b ja c alakohta sekä toinen ja kolmas alakohta (neuvoston pöytäkirjaan merkittyjen lausumien ja niiden pöytäkirjan kohtien julkisuus, jotka liittyvät Euroopan unionista tehdyn sopimuksen VI osaston nojalla tehtyjen yleissopimusten hyväksymiseen; äänestystulosten, äänestysselitysten, neuvoston pöytäkirjaan merkittyjen lausumien sekä niiden pöytäkirjan kohtien julkisuus, jotka liittyvät Euroopan unionista tehdyn sopimuksen VI osaston mukaisesti annettujen yhteisten kantojen hyväksymiseen; äänestystulosten, äänestysselitysten, neuvoston pöytäkirjaan merkittyjen lausumien ja niiden pöytäkirjan kohtien julkisuus, jotka liittyvät muihin kuin 3 kohdassa tarkoitettuihin tapauksiin);f) 11 artiklan 1 kohdan toinen alakohta (äänestyksen toimittaminen);g) 12 artiklan 1 kohta (kirjallisen menettelyn käyttäminen);h) 14 artiklan 1 kohta (päätös käsitellä asiaa ja tehdä päätöksiä poikkeuksellisesti asiakirjojen ja ehdotusten perusteella, joita ei ole laadittu kaikilla kielillä)(1);i) 17 artiklan 2 kohdan a ja b alakohta (jäsenvaltion Euroopan yhteisön perustamissopimuksen 67 artiklan 1 kohdan tai Euroopan unionista tehdyn sopimuksen 34 artiklan 2 kohdan nojalla tekemän aloitteen julkaisematta jättäminen Euroopan yhteisöjen virallisessa lehdessä);j) 17 artiklan 2 kohdan c ja d alakohta (Euroopan unionista tehdyn sopimuksen 34 artiklan nojalla hyväksytyn yhteisen kannan tai tiettyjen direktiivien, päätösten, suositusten ja lausuntojen julkaisematta jättäminen Euroopan yhteisöjen virallisessa lehdessä);k) 17 artiklan 4 kohdan c alakohta (Euroopan unionista tehdyn sopimuksen 34 artiklan 2 kohdassa tarkoitettuja päätöksiä tai yleissopimuksia koskevien mahdollisten täytäntöönpano- tai soveltamistoimenpiteiden julkaiseminen Euroopan yhteisöjen virallisessa lehdessä);l) 17 artiklan 5 kohta (kansainvälisellä sopimuksella perustetun elimen tekemien päätösten julkaiseminen Euroopan yhteisöjen virallisessa lehdessä tai niiden julkaisematta jättäminen).2. Neuvoston tai pysyvien edustajien komitean jäsen ei voi vedota tämän työjärjestyksen seuraaviin säännöksiin sellaisten päätösten yhteydessä, joissa jäsen ei perussopimusten mukaan voi osallistua äänestykseen:a) 3 artiklan 8 kohta (neuvoston jäsenen mahdollisuus pyytää jonkin A-kohdan poistamista esityslistalta);b) 11 artiklan 1 kohdan toinen alakohta (neuvoston jäsenen mahdollisuus pyytää äänestyksen toimittamista);c) 11 artiklan 3 kohta (neuvoston jäsenen mahdollisuus edustaa äänestyksessä toista jäsentä);d) 14 artiklan 2 kohta (neuvoston kunkin jäsenen mahdollisuus vastustaa asian käsittelyä, jos mahdollisia muutoksia koskeva teksti ei ole laadittu hänen osoittamallaan kielellä).(1) Katso seuraava lausuma n:n) Liitteessä I oleva lausuma 14 artiklan osalta"Neuvosto vahvistaa, että nykyistä sääntöä, jonka mukaan neuvoston käsittelyn perustana olevat tekstit laaditaan kaikilla kielillä, sovelletaan edelleen."LIITE IISÄÄDÖSTEN MUOTOA KOSKEVAT SÄÄNNÖKSETA Asetusten muoto1. Euroopan parlamentin ja neuvoston yhteisesti antamissa sekä neuvoston asetuksissa on:a) alussa nimike "asetus", järjestysnumero, antamispäivämäärä ja asetuksen aihe;b) joko ilmaisu "Euroopan parlamentti ja Euroopan unionin neuvosto" tai "Euroopan unionin neuvosto";c) ilmoitus niistä säännöksistä, joiden nojalla asetus on annettu ja näiden edellä sanat "ottavat huomioon" tai "ottaa huomioon";d) viittaus saatuihin ehdotuksiin ja lausuntoihin;e) asetuksen perustelut, joita edeltää ilmaisu "sekä katsovat seuraavaa:" tai "sekä katsoo seuraavaa:" ja numeroidut johdanto-osan kappaleet;f) ilmaisu "ovat antaneet tämän asetuksen" tai "on antanut tämän asetuksen", jonka jälkeen seuraavat asetuksen säännökset.2. Asetukset jakautuvat artikloihin, jotka voidaan ryhmitellä luvuiksi ja jaksoiksi.3. Asetuksen viimeisessä artiklassa vahvistetaan voimaantulopäivä, jos se on aikaisempi tai myöhäisempi kuin julkaisemista seuraava kahdeskymmenes päivä.4. Asetuksen viimeistä artiklaa seuraa:a) i) sanonta "Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.";taiii) jos säädöstä ei sovelleta kaikkiin jäsenvaltioihin tai kaikissa jäsenvaltioissa, sanonta "Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa Euroopan yhteisön perustamissopimuksen mukaisesti"(1);b) sanonta "Tehty ...ssa/ssä...päivänä...kuuta...", jolloin päivämääränä on se päivä, jona neuvosto on antanut asetuksen;jac) jos kyseessä oni) Euroopan parlamentin ja neuvoston yhteisesti antama asetus, sanonta:">TAULUKON PAIKKA>", jota seuraavat Euroopan parlamentin puhemiehen nimi ja asetuksen annettaessa neuvoston istuntoa johtaneen puheenjohtajan nimi;ii) neuvoston asetus, ilmaisu:"Neuvoston puolestaPuheenjohtaja", jota seuraa asetusta annettaessa neuvoston istuntoa johtaneen puheenjohtajan nimi.B Direktiivien, päätösten, suositusten ja lausuntojen muoto (Euroopan yhteisön perustamissopimus)1. Euroopan parlamentin ja neuvoston yhteisesti antamien direktiivien ja niiden yhteisesti tekemien päätösten sekä neuvoston direktiivien ja päätösten alussa on nimike "direktiivi" tai "päätös".2. Neuvoston antamien suositusten ja lausuntojen alussa on nimike "suositus" tai "lausunto".3. Edellä A kohdassa säädettyjä, asetuksia koskevia säännöksiä sovelletaan direktiiveihin ja päätöksiin soveltuvin osin ja jollei perustamissopimuksen asiaa koskevista määräyksistä muuta johdu.C Euroopan unionista tehdyn sopimuksen 12 artiklassa tarkoitettujen, Eurooppa-neuvoston yhteisten strategioiden, yhteisten toimintojen ja yhteisten kantojen muotoEuroopan unionista tehdyn sopimuksen 12 artiklassa tarkoitettujen yhteisten strategioiden, yhteisten toimintojen ja yhteisten kantojen alussa on nimikkeet:a) "Eurooppa-neuvoston yhteinen strategia", järjestysnumero (vuosi/numero/YUTP), hyväksymispäivämäärä ja strategian aihe;b) "Neuvoston yhteinen toiminta", järjestysnumero (vuosi/numero/YUTP), hyväksymispäivämäärä ja yhteisen toiminnan aihe;c) "Neuvoston yhteinen kanta", järjestysnumero, (vuosi/numero/YUTP), hyväksymispäivämäärä ja yhteisen kannan aihe.D Euroopan unionista tehdyn sopimuksen 34 artiklan 2 kohdassa tarkoitettujen yhteisten kantojen, puitepäätösten, päätösten ja yleissopimusten muotoEuroopan unionista tehdyn sopimuksen 34 artiklan 2 kohdassa tarkoitettujen yhteisten kantojen, puitepäätösten, päätösten ja yleissopimusten alussa on nimikkeet:a) "Neuvoston yhteinen kanta", järjestysnumero (vuosi/numero/YOS), hyväksymispäivämäärä ja yhteisen kannan aihe;b) "Neuvoston puitepäätös", järjestysnumero (vuosi/numero/YOS), hyväksymispäivämäärä ja puitepäätöksen aihe;c) "Neuvoston päätös", järjestysnumero (vuosi/numero/YOS), hyväksymispäivämäärä ja päätöksen aihe;d) "Neuvoston Euroopan unionista tehdyn sopimuksen 34 artiklan perusteella tekemä yleissopimus" ja yleissopimuksen aihe.(1) Katso seuraava lausuma o:o) Liitteessä II olevan A jakson osalta"Neuvosto muistuttaa, että niissä perussopimuksissa tarkoitetuissa tapauksissa, joissa säädöstä ei voida soveltaa kaikkiin jäsenvaltioihin tai kaikissa jäsenvaltioissa, kyseisen säädöksen perusteluissa ja sisällössä on tarpeen selvästi esittää säädöksen alueellinen soveltaminen.""Tehty Luxemburgissa 5 päivänä kesäkuuta 2000.Neuvoston puolestaPuheenjohtajaJ. Pina Moura(1) EYVL L 147, 12.6.1999, s. 13.


Avis juridique important

|

31996D0477

96/477/EY: Neuvoston päätös, tehty 21 päivänä maaliskuuta 1996, Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen tekemisestä

Virallinen lehti nro L 199 , 08/08/1996 s. 0001 - 0066

NEUVOSTON PÄÄTÖS,tehty 21 päivänä maaliskuuta 1996,Euroopan yhteisön ja Vietnamin sosialistisen tasavallan välisen tekstiili- ja vaatetustuotteiden kauppaa koskevan sopimuksen tekemisestä (96/477/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa,ottaa huomioon komission ehdotuksen,sekä katsoo, ettäkomissio on neuvotellut yhteisön puolesta tekstiili- ja vaatetustuotteiden kauppaa koskevan sopimuksen Vietnamin sosialistisen tasavallan kanssa, jatämä sopimus olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Vietnamin sosialistisen tasavallan välinen tekstiili- ja vaatetustuotteiden kauppaa koskeva sopimus.Sopimuksen teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilö, joka on toimivaltainen allekirjoittamaan sopimuksen Euroopan yhteisön puolesta.3 artiklaNeuvoston puheenjohtaja antaa sopimuksen 19 artiklassa määrätyn ilmoituksen Euroopan yhteisön puolesta.4 artiklaTämä päätös julkaistaan Euroopan yhteisöjen virallisessa lehdessä.Tehty Brysselissä 21 päivänä maaliskuuta 1996.Neuvoston puolestaA. GAMBINOPuheenjohtaja


Avis juridique important

|

32001D0539

2001/539/EY: Neuvoston päätös, tehty 5 päivänä huhtikuuta 2001, yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta

Virallinen lehti nro L 194 , 18/07/2001 s. 0038 - 0038

Neuvoston päätös,tehty 5 päivänä huhtikuuta 2001,yleissopimuksen tekemisestä tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) Euroopan yhteisön puolesta(2001/539/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäinen alakohdan ensimmäisen virkkeen ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo seuraavaa:(1) Euroopan yhteisön lentoliikenteen harjoittajien on toimittava yhtenäisten ja selkeiden korvausvastuuta koskevien sääntöjen mukaisesti ja kyseisten sääntöjen olisi oltava samat kuin kolmansien maiden lentoliikenteen harjoittajiin sovellettavat säännöt.(2) Yhteisö osallistui 10-28 päivänä toukokuuta 1999 Montrealissa pidettyyn ilmailuoikeutta käsitelleeseen kansainväliseen diplomaattikonferenssiin, jonka tuloksena tehtiin yleissopimus tiettyjen kansainvälistä ilmakuljetusta koskevien sääntöjen yhtenäistämisestä (Montrealin yleissopimus) ja yhteisö on allekirjoittanut sopimuksen 9 päivänä joulukuuta 1999.(3) Alueelliset taloudellisen yhdentymisen järjestöt, joilla on toimivaltaa tietyissä Montrealin yleissopimuksen soveltamisalaan kuuluvissa kysymyksissä, voivat tulla sopimuksen osapuoliksi.(4) Yhteisöllä ja sen jäsenvaltioilla on jaettu toimivalta Montrealin yleissopimuksen soveltamisalaan kuuluvissa kysymyksissä, minkä vuoksi niiden on tarpeen ratifioida sopimus samanaikaisesti, jotta varmistetaan sen määräysten yhtenäinen ja täydellinen soveltaminen Euroopan unionissa,ON PÄÄTTÄNYT SEURAAVAA:1 artiklaTiettyjen kansainvälistä ilmakuljetusta koskevien sääntöjen yhtenäistämisestä tehty yleissopimus (Montrealin yleissopimus) hyväksytään Euroopan yhteisön puolesta.Yleissopimuksen teksti on tämän päätöksen liitteenä.2 artiklaNeuvoston puheenjohtaja tallettaa yhteisön puolesta Kansainvälisen siviili-ilmailujärjestön huostaan Montrealin yleissopimuksen 53 artiklan 3 kohdassa säädetyn asiakirjan yhdessä toimivaltaa koskevan julistuksen kanssa.Tämä asiakirja talletetaan samaan aikaan kaikkien jäsenvaltioiden ratifioimiskirjojen kanssa.Tehty Luxemburgissa 5 päivänä huhtikuuta 2001.Neuvoston puolestaPuheenjohtajaB. Rosengren(1) EYVL C 337 E, 28.11.2000, s. 225.(2) Lausunto annettu 16. tammikuuta 2001 (ei vielä julkaistu virallisessa lehdessä).


title: Neuvoston päätös (YUTP) 2015/882, annettu 8 päivänä kesäkuuta 2015, Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta

text:
               9.6.2015

               FI

               Euroopan unionin virallinen lehti

               L 143/11

         NEUVOSTON PÄÄTÖS (YUTP) 2015/882,
   annettu 8 päivänä kesäkuuta 2015,
   Jemenin tilanteen johdosta määrättävistä rajoittavista toimenpiteistä annetun päätöksen 2014/932/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 18 päivänä joulukuuta 2014 päätöksen 2014/932/YUTP (1).

               (2)

               Yhdistyneiden kansakuntien turvallisuusneuvosto antoi 14 päivänä huhtikuuta 2015 päätöslauselman 2216 (2015), jolla muun muassa asetetaan aseidenvientikielto Ali Abdullah Salehia, Abdullah Yahya Al Hakimia, Abd Al-Khaliq Al-Huthia ja niitä henkilöitä ja yhteisöjä kohtaan, jotka Yhdistyneiden kansakuntien turvallisuusneuvoston päätöslauselman 2140 (2014) 19 kohdan nojalla perustettu komitea on nimennyt. Tällä ei ole vaikutusta yleiseen kieltoon asettaa taloudellisia resursseja suoraan tai välillisesti näiden henkilöiden tai yhteisöjen saataville tai hyödynnettäviksi.

               (3)

               Turvallisuusneuvoston päätöslauselmassa 2216 (2015) korostetaan myös, että tekoihin, jotka uhkaavat Jemenin rauhaa, turvallisuutta tai vakautta, voivat sisältyä myös aseidenvientikiellon rikkomiset tai se, että estetään humanitaarisen avun toimittaminen Jemeniin tai humanitaarisen avun saanti tai jakelu Jemenissä.

               (4)

               Turvallisuusneuvoston päätöslauselmassa 2216 (2015) nimetään lisäksi kaksi henkilöä, joihin kohdistetaan päätöslauselman 2140 (2014) 11 ja 15 kohdassa määrättyjä rajoittavia toimenpiteitä.

               (5)

               Sen vuoksi päätös 2014/932/YUTP olisi muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2014/932/YUTP seuraavasti:

               1)

               Numeroidaan 1 artikla uudelleen 2 a artiklaksi ja lisätään sen 1 kohtaan alakohta seuraavasti:

                           ”d)

                           toimet, jotka rikkovat aseidenvientikieltoa tai estävät humanitaarisen avun toimittamista Jemeniin tai humanitaarisen avun saantia tai jakelua Jemenissä.”

               2)

               Numeroidaan 2 artikla uudelleen 2 b artiklaksi ja lisätään sen 1 kohtaan alakohta seuraavasti:

                           ”d)

                           toimet, jotka rikkovat aseidenvientikieltoa tai estävät humanitaarisen avun toimittamista Jemeniin tai humanitaarisen avun saantia tai jakelua Jemenissä;”

               3)

               Korvataan 2 b artiklan 5 kohdassa oleva ilmaisu ”2 artiklan 1 kohdassa tarkoitettu” ilmaisulla ”1 kohdassa tarkoitettu”.

               4)

               Lisätään artiklat seuraavasti:
               ”1 artikla
               1.   Kielletään aseiden ja kaikenlaisten niihin liittyvien tarvikkeiden, myös ampuma-aseiden ja -tarvikkeiden, sotilasajoneuvojen ja -tarvikkeiden, puolisotilaallisten tarvikkeiden ja edellä mainittuihin tarkoitettujen varaosien myynti, toimitus, siirto ja vienti suoraan tai välillisesti niille henkilöille ja yhteisöille tai niiden henkilöiden ja yhteisöjen hyväksi, jotka Yhdistyneiden kansakuntien turvallisuusneuvosto tai turvallisuusneuvoston päätöslauselman 2140 (2014) 19 kohdan nojalla perustettu komitea on nimennyt, ja niille, jotka toimivat näiden henkilöiden ja yhteisöjen puolesta tai näiden johdolla Jemenissä, jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lippua käyttävillä aluksilla tai ilma-aluksilla siitä riippumatta, ovatko ne peräisin jäsenvaltioiden alueelta.
               Tässä kohdassa tarkoitetut henkilöt ja yhteisöt on lueteltu tämän päätöksen liitteessä.
               2.   Kielletään

                           a)

                           sellaisen teknisen avun, koulutuksen tai muun avun, mukaan lukien aseellisen palkka-armeijan henkilöstön toimittaminen, joka liittyy sotilastoimintaan sekä aseiden ja kaikenlaisten niihin liittyvien tarvikkeiden, mukaan lukien ampuma-aseet ja -tarvikkeet, sotilasajoneuvot ja -tarvikkeet, puolisotilaalliset tarvikkeet ja edellä mainittuihin tarkoitetut varaosat, toimitukseen, valmistukseen, huoltoon ja käyttöön, antaminen suoraan tai epäsuorasti 1 kohdassa tarkoitetuille luonnollisille henkilöille tai oikeushenkilöille, yhteisöille tai elimille;

                           b)

                           sotilastoimintaan liittyvän rahoituksen tai rahoitustuen, erityisesti avustusten, lainojen ja vientiluottovakuutusten sekä vakuutusten ja jälleenvakuutusten, myöntäminen aseiden ja niihin liittyvien tarvikkeiden myyntiin, toimitukseen, siirtoon tai vientiin taikka niihin liittyvän teknisen tai muun avun toimittamiseen suoraan tai välillisesti 1 kohdassa tarkoitetuille luonnollisille henkilöille tai oikeushenkilöille, yhteisöille tai elimille.

                     2 artikla
               1.   Jäsenvaltioiden on tarkastettava alueellaan, myös merisatamissaan ja lentoasemillaan, kansallisten viranomaistensa määräysten ja lainsäädäntönsä mukaisesti sekä kansainvälistä oikeutta, erityisesti merioikeutta ja asiaan liittyviä kansainvälisiä siviili-ilmailua koskevia sopimuksia noudattaen kaikki Jemeniin lähtevä rahti, jos niillä on tietoja, joiden nojalla on perusteltua syytä olettaa, että rahti sisältää tuotteita, joiden toimitus, myynti, siirto tai vienti on kiellettyä tämän päätöksen nojalla.
               2.   Jäsenvaltioiden on takavarikoitava ja hävitettävä (mukaan lukien tuhoamalla, tekemällä käyttökelvottomiksi, varastoimalla tai siirtämällä tavarat hävitettäviksi muuhun valtioon kuin alkuperä- tai määrävaltioon) sellaiset löytämänsä tuotteet, joiden toimitus, myynti, siirto tai vienti on kiellettyä tämän päätöksen nojalla.
               3.   Jäsenvaltioiden on toimitettava viipymättä pakotekomitealle 1 kohdassa tarkoitetusta tarkastuksesta alustava kirjallinen raportti, johon sisältyvät erityisesti selitys tarkastusten perusteista, tarkastusten tulokset ja se, tapahtuiko tarkastus yhteistyössä ja löydettiinkö kiellettyjä tuotteita. Lisäksi jäsenvaltioiden on toimitettava pakotekomitealle 30 päivän kuluessa myöhempi kirjallinen raportti, johon sisältyvät asiaankuuluvat yksityiskohdat tarkastuksesta, takavarikoinnista ja hävittämisestä sekä asiaankuuluvat yksityiskohdat siirrosta, mukaan lukien kuvaus tuotteista, niiden alkuperäpaikasta ja aiotusta määräpaikasta, jos näitä tietoja ei ole alustavassa kirjallisessa raportissa.”

         2 artikla
   Muutetaan päätöksen 2014/932/YUTP liite tämän päätöksen liitteen mukaisesti.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Luxemburgissa 8 päivänä kesäkuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  Neuvoston päätös 2014/932/YUTP, annettu 18 päivänä joulukuuta 2014, Jemenin tilanteen johdosta määrättävistä rajoittavista toimenpiteistä (EUVL L 365, 19.12.2014, s. 147).

      LIITE

                  I

                  Korvataan päätöksen 2014/932/YUTP otsikko seuraavasti:

                     ”Luettelo 1 artiklan 1 kohdassa, 2 a artiklan 1 kohdassa sekä 2 b artiklan 1 ja 2 kohdassa tarkoitetuista henkilöistä ja yhteisöistä”

                  II

                  Lisätään päätöksen 2014/932/YUTP liitteessä olevaan luetteloon merkinnät seuraavasti:
                  ”4.   Abdulmalik Al-Houthi

                     Lisätietoja: Jemenin Huthi-liikkeen johtaja. On osallistunut Jemenin rauhaa, turvallisuutta tai vakautta uhkaaviin tekoihin. YK nimesi:14.4.2015.

                     Lisätietoja, jotka on saatu pakotekomitean toimittamasta selostuksesta, joka koskee luetteloon merkitsemisen perusteita:

                  Abdul Malik al-Houthi johtaa ryhmää, joka on osallistunut Jemenin rauhaa, turvallisuutta tai vakautta uhkaaviin tekoihin.
                  Huthi-joukot valtasivat Sanaan syyskuussa 2014 ja tammikuussa 2015 ne yrittivät yksipuolisesti korvata Jemenin laillisen hallituksen laittomalla hallinnolla, jossa huthit olivat johtoasemassa. Al-Houthi otti johdon Jemenin Huthi-liikkeessä vuonna 2004 veljensä Hussein Badredden al-Houthin kuoleman jälkeen. Ryhmän johtajana al-Houthi on toistuvasti uhannut Jemenin viranomaisia uusilla levottomuuksilla, jos ne eivät vastaa hänen vaatimuksiinsa, ja piti kotiarestissa presidentti Hadia, pääministeriä ja keskeisiä ministereitä. Hadi pakeni sittemmin Adeniin. Huthit käynnistivät sitten toisen hyökkäyksen Adenia kohtaan entistä presidenttiä Salehia ja tämän poikaa Ahmed Ali Salehia kannattavien sotilasyksiköiden avustamina.
                  5.   Ahmed Ali Abdullah Saleh

                     Lisätietoja: Ollut keskeisessä asemassa huthien sotilaallisen etenemisen edistämisessä. On osallistunut Jemenin rauhaa, turvallisuutta tai vakautta uhkaaviin tekoihin. Ahmed Saleh on Jemenin tasavallan entisen presidentin Ali Abdullah Salehin poika. YK nimesi:14.4.2015.

                     Lisätietoja, jotka on saatu pakotekomitean toimittamasta selostuksesta, joka koskee luetteloon merkitsemisen perusteita:

                  Ahmed Ali Saleh on toiminut murentaakseen presidentti Hadin arvovallan, tehdäkseen tyhjiksi Hadin pyrkimykset uudistaa sotilasvoimia ja haitatakseen Jemenin rauhanomaista siirtymistä demokratiaan. Saleh on ollut keskeisessä asemassa huthien sotilaallisen etenemisen edistämisessä. Ahmed Ali Saleh on toimittanut helmikuun 2013 puolivälistä lähtien tuhansia uusia kiväärejä tasavaltalaiskaartin prikaateille ja tunnistamattomille heimosheikeille. Aseet hankittiin alun perin vuonna 2010, ja ne oli tarkoitettu niiden vastaanottajien lojaalisuuden saamiseksi, jotta myöhempänä ajankohtana saataisiin poliittista hyötyä.
                  Sen jälkeen kun Salehin isä, Jemenin tasavallan entinen presidentti Ali Abdullah Saleh, luopui Jemenin presidentin virasta vuonna 2011, Ahmed Ali Saleh säilytti tehtävänsä Jemenin tasavaltalaiskaartin komentajana. Hieman yli vuotta myöhemmin presidentti Hadi erotti Salehin tehtävästään, mutta tämä säilytti merkittävän vaikutusvallan Jemenin sotilasvoimissa senkin jälkeen, kun hänet oli siirretty syrjään komentajan tehtävästä. YK nimesi Ali Abdullah Salehin Yhdistyneiden kansakuntien turvallisuusneuvoston päätöslauselmalla 2140 marraskuussa 2014.”


title: Neuvoston päätös (EU) 2015/1855, annettu 13 päivänä lokakuuta 2015, Maailman kauppajärjestön teollis- ja tekijänoikeuksien kauppaan liittyviä näkökohtia käsittelevässä neuvostossa ja yleisneuvostossa Euroopan unionin puolesta esitettävästä kannasta, joka koskee vähiten kehittyneiden WTO:n jäsenmaiden pyyntöä saada pidennys teollis- ja tekijänoikeuksien kauppaan liittyvistä näkökohdista tehdyn sopimuksen (TRIPS) 66 artiklan 1 kohdassa tarkoitettuun siirtymäkauteen farmaseuttisia tuotteita koskevien tiettyjen velvoitteiden osalta sekä poikkeuslupa kyseisen sopimuksen 70 artiklan 8 ja 9 kohdan mukaisista velvollisuuksista

text:
               16.10.2015

               FI

               Euroopan unionin virallinen lehti

               L 271/33

         NEUVOSTON PÄÄTÖS (EU) 2015/1855,
   annettu 13 päivänä lokakuuta 2015,
   Maailman kauppajärjestön teollis- ja tekijänoikeuksien kauppaan liittyviä näkökohtia käsittelevässä neuvostossa ja yleisneuvostossa Euroopan unionin puolesta esitettävästä kannasta, joka koskee vähiten kehittyneiden WTO:n jäsenmaiden pyyntöä saada pidennys teollis- ja tekijänoikeuksien kauppaan liittyvistä näkökohdista tehdyn sopimuksen (TRIPS) 66 artiklan 1 kohdassa tarkoitettuun siirtymäkauteen farmaseuttisia tuotteita koskevien tiettyjen velvoitteiden osalta sekä poikkeuslupa kyseisen sopimuksen 70 artiklan 8 ja 9 kohdan mukaisista velvollisuuksista
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Kauppaan liittyvistä teollis- ja tekijänoikeuksien näkökohdista tehdyn sopimuksen, jäljempänä ’TRIPS-sopimus’, 66 artiklan 1 kohdan mukaan teollis- ja tekijänoikeuksien kauppaan liittyviä näkökohtia käsittelevän neuvoston, jäljempänä ’TRIPS-neuvosto’, on myönnettävä pidennys siirtymäkausiin vähiten kehittyneeksi WTO:n jäsenmaaksi, jäljempänä ’vähiten kehittynyt jäsenmaa’, luokiteltavan maan asianmukaisesti perustellusta pyynnöstä.

               (2)

               Maailman kauppajärjestön (WTO) Dohan ministerikonferenssi hyväksyi 14 päivänä marraskuuta 2001 TRIPS-sopimusta ja kansanterveyttä koskevan julistuksen, jäljempänä ’Dohan julistus’. Se totesi, ettei TRIPS-sopimuksen 66 artiklan 1 kohdan soveltaminen rajoita vähiten kehittyneiden jäsenmaiden oikeutta pyytää muita pidennyksiä.

               (3)

               Dohan julistuksen 7 kohdan sekä TRIPS-sopimuksen 66 artiklan 1 kohdan mukaisesti TRIPS-neuvosto pidensi 27 päivänä kesäkuuta 2002 hyväksytyllä päätöksellä 1 päivään tammikuuta 2016 saakka siirtymäkautta, jonka aikana vähiten kehittyneillä jäsenmailla ei ole velvollisuutta antaa patenttisuojaa farmaseuttisille tuotteille.

               (4)

               WTO:n yleisneuvosto hyväksyi 8 päivänä heinäkuuta 2002 asiaan läheisesti liittyvän päätöksen, jolla vähiten kehittyneille jäsenmaille myönnetään poikkeuslupa velvoitteisiin myöntää TRIPS-sopimuksen 70 artiklan 9 kohdan mukaisia markkinointia koskevia yksinoikeuksia. Tämä poikkeuslupa on voimassa 1 päivään tammikuuta 2016.

               (5)

               Helmikuun 23 päivänä 2015 Bangladesh pyysi vähiten kehittyneiden jäsenmaiden puolesta TRIPS-sopimuksen 66 artiklan 1 kohdassa tarkoitetun siirtymäkauden pidentämistä määräämättömäksi ajaksi sekä poikkeuslupaa mainitun sopimuksen 70 artiklan 8 ja 9 kohdan mukaisiin velvoitteisiin määräämättömäksi ajaksi niin kauan kukin vähiten kehittynyt jäsenmaa pysyy sellaisena.

               (6)

               Koska farmaseuttisiin tuotteisiin liittyviin teollis- ja tekijänoikeuksiin on sovellettu erillistä poikkeuslupaa vuodesta 2002, unionin on aiheellista hyväksyä siirtymäkauden pidennys, jotta ei estetä farmaseuttisten tuotteiden yleistä saatavuutta vähiten kehittyneissä jäsenmaissa.

               (7)

               Koska useat WTO:n jäsenet ovat ilmeisesti valmiit myöntämään pidennyksen määräämättömäksi ajaksi ja määräämättömäksi ajaksi myönnettävän poikkeusluvan, unionin olisi liityttävä konsensukseen Dohan julistukselle antamansa jatkuvan tuen mukaisesti. Jos WTO:n jäsenet kuitenkin sopivat pikemmin uudesta tilapäisestä jatkamisesta ja tilapäisestä poikkeusluvasta, unionin olisi hyväksyttävä myös tämä ratkaisu.

               (8)

               On aiheellista vahvistaa TRIPS-neuvostossa ja WTO:n yleisneuvostossa unionin puolesta esitettävä kanta vähiten kehittyneiden jäsenmaiden pyyntöön saada pidennys TRIPS-sopimuksen 66 artiklan 1 kohdassa tarkoitettuun siirtymäkauteen farmaseuttisia tuotteita koskevien tiettyjen velvoitteiden osalta sekä poikkeuslupa kyseisen sopimuksen 70 artiklan 8 ja 9 kohdassa mukaisiin velvoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Maailman kauppajärjestön (WTO) teollis- ja tekijänoikeuksien kauppaan liittyviä näkökohtia käsittelevässä neuvostossa ja WTO:n yleisneuvostossa Euroopan unionin puolesta esitettävä kanta on seuraava:

               a)

               hyväksytään:

                           i)

                           WTO:n vähiten kehittyneiden jäsenmaiden, jäljempänä ’vähiten kehittyneet jäsenmaat’, pyyntö, joka koskee pidennyksen myöntämistä kauppaan liittyvistä teollis- ja tekijänoikeuksien näkökohdista tehdyn sopimuksen, jäljempänä ’TRIPS-sopimus’, 66 artiklan 1 kohdassa tarkoitettuun siirtymäkauteen farmaseuttisia tuotteita koskevien tiettyjen velvoitteiden osalta;

                           ii)

                           pyyntö, joka koskee poikkeusluvan myöntämistä vähiten kehittyneille jäsenmaille TRIPS-sopimuksen 70 artiklan 8 ja 9 kohdan mukaisiin velvoitteisiin; ja

               b)

               hyväksytään joko:

                           i)

                           pyyntö, joka mukaan tämän artiklan a alakohdan i alakohdassa tarkoitettua pidennystä tai tämän artiklan a alakohdan ii alakohdassa tarkoitettua poikkeuslupaa tai molempia sovelletaan vähiten kehittyneisiin jäsenmaihin niin kauan kuin kukin vähiten kehittynyt jäsenmaa pysyy sellaisena; tai

                           ii)

                           pyyntö, joka koskee tilapäistä pidennystä tai tilapäistä poikkeuslupaa tai molempia, jos myös WTO:n muut jäsenet voivat hyväksyä tämän pyynnön.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 13 päivänä lokakuuta 2015.

            Neuvoston puolesta

            Puheenjohtaja

         J. ASSELBORN


title: 2012/529/EU: Neuvoston päätös, annettu 24 päivänä syyskuuta 2012 , alueiden komitean saksalaisen jäsenen ja saksalaisen varajäsenen nimeämisestä

text:
               29.9.2012

               FI

               Euroopan unionin virallinen lehti

               L 264/12

         NEUVOSTON PÄÄTÖS,
   annettu 24 päivänä syyskuuta 2012,
   alueiden komitean saksalaisen jäsenen ja saksalaisen varajäsenen nimeämisestä
   (2012/529/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Saksan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Werner JOSTMEIERin toimikauden päätyttyä.

               (3)

               Yksi alueiden komitean varajäsenen paikka on vapautunut Dietmar BROCKESin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Markus TÖNS, Mitglied des Landtags des Landes Nordrhein-Westfalen,

                     ja

               b)

               varajäseneksi:

                           —

                           Stefan ENGSTFELD, Mitglied des Landtags des Landes Nordrhein-Westfalen,

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Täytäntöönpanotoimenpiteet (työjärjestyksen 81 artiklan muuttaminen) #Euroopan parlamentin päätös 8. toukokuuta 2008 Euroopan parlamentin työjärjestyksen täytäntöönpanotoimenpiteitä koskevan 81 artiklan muuttamisesta (2008/2027(REG))

text:
               12.11.2009

               FI

               Euroopan unionin virallinen lehti

               CE 271/76

         Torstai 8. toukokuuta 2008Täytäntöönpanotoimenpiteet (työjärjestyksen 81 artiklan muuttaminen)
   P6_TA(2008)0190
   Euroopan parlamentin päätös 8. toukokuuta 2008 Euroopan parlamentin työjärjestyksen täytäntöönpanotoimenpiteitä koskevan 81 artiklan muuttamisesta (2008/2027(REG))
   2009/C 271 E/10

      Euroopan parlamentti, joka
   ottaa huomioon puhemiehen 27. maaliskuuta 2008 päivätyn kirjeen, jolla välitettiin puheenjohtajakokouksen 12. joulukuuta 2007 hyväksymä toimielinten välinen sopimus,
   ottaa huomioon Euroopan parlamentin ja komission välisen sopimuksen menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY, sellaisena kuin se on muutettuna päätöksellä 2006/512/EY, soveltamista koskevista yksityiskohtaisista säännöistä (1),
   ottaa huomioon työjärjestyksen 120 artiklan 2 kohdan sekä 201 ja 202 artiklan,
   ottaa huomioon perussopimus-, työjärjestys- ja toimielinasioiden valiokunnan mietinnön (A6-0108/2008);

               1.

               päättää muuttaa työjärjestystä jäljempänä esitetyllä tavalla;

               2.

               palauttaa mieliin, että kyseinen muutos tulee voimaan seuraavan istuntojakson ensimmäisenä päivänä;

               3.

               kehottaa puhemiestä välittämään tämän päätöksen tiedoksi neuvostolle ja komissiolle.

               NYKYINEN TEKSTI

               TARKISTUS

                  Tarkistus 1

                  Euroopan parlamentin työjärjestys

                  81 artikla — 4 kohta — a alakohta

                           a)

                           Valvonta-aika alkaa, kun ehdotus toimenpiteistä on annettu parlamentille kaikilla virallisilla kielillä;

                           a)

                           Valvonta-aika alkaa, kun ehdotus toimenpiteistä on annettu parlamentille kaikilla virallisilla kielillä.
                                 Lyhennettyjä määräaikoja sovellettaessa (menettelystä komissiolle siirrettyä täytäntöönpanovaltaa käytettäessä tehdyn neuvoston päätöksen 1999/468/EY 5 a artiklan 5 kohdan b alakohta) ja erittäin kiireellisissä tapauksissa (päätöksen 1999/468/EY 5 a artiklan 6 kohta) määräaika alkaa päivästä, jona Euroopan parlamentti vastaanottaa komitean jäsenille toimitetut kielitoisinnot lopullisesta ehdotuksesta täytäntöönpanotoimenpiteeksi, ellei asiasta vastaavan valiokunnan puheenjohtaja vastusta tätä. Tässä tapauksessa työjärjestyksen 138 artiklaa ei sovelleta;

      (1)  Hyväksytyt tekstit 8.5.2008, P6_TA(2008)0189.


title: 2012/674/EU: Komission päätös, annettu 29 päivänä lokakuuta 2012 , Bosnia ja Hertsegovinalle myönnetyn Euroopan unionin makrotaloudellisen rahoitusavun saatavuusajan jatkamisesta

text:
               31.10.2012

               FI

               Euroopan unionin virallinen lehti

               L 302/13

         KOMISSION PÄÄTÖS,
   annettu 29 päivänä lokakuuta 2012,
   Bosnia ja Hertsegovinalle myönnetyn Euroopan unionin makrotaloudellisen rahoitusavun saatavuusajan jatkamisesta
   (2012/674/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon makrotaloudellisen rahoitusavun myöntämisestä Bosnia ja Hertsegovinalle 30 päivänä marraskuuta 2009 tehdyn neuvoston päätöksen 2009/891/EY (1) ja erityisesti sen 1 artiklan 4 kohdan,
   sekä katsoo seuraavaa:

               (1)

               Euroopan unionin Bosnia ja Hertsegovinalle myöntämän makrotaloudellisen rahoitusavun saatavuusaika päättyy edellä mainitun päätöksen 2009/891/EY mukaan 7 päivänä marraskuuta 2012.

               (2)

               Päätöksen 2009/891/EY 1 artiklan 4 kohdan mukaan komissiolla on mahdollisuus jatkaa saatavuusaikaa enintään yhdellä vuodella.

               (3)

               Saatavuusaikaa olisi jatkettava yhdellä vuodella, jotta rahoitusapuohjelma voidaan saattaa päätökseen.

               (4)

               Talous- ja rahoituskomiteaa on asianmukaisesti kuultu saatavuusajan jatkamisesta,

         ON HYVÄKSYNYT TÄMÄN PÄÄTÖKSEN:
   1 artikla
   Jatketaan Bosnia ja Hertsegovinalle myönnetyn makrotaloudellisen rahoitusavun saatavuusaikaa yhdellä vuodella 7 päivään marraskuuta 2013.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 29 päivänä lokakuuta 2012.

            Komission puolesta

            Puheenjohtaja

         José Manuel BARROSO

      (1)  EUVL L 320, 5.12.2009, s. 6.


title: 2008/635/EY: Komission päätös, tehty 22 päivänä heinäkuuta 2008 , lampaiden ja vuohien siemennesteen, munasolujen ja alkioiden tuonnista yhteisöön siltä osin kuin kyse on kolmansien maiden, keinosiemennysasemien ja alkionsiirtoryhmien luetteloista sekä todistusvaatimuksista (tiedoksiannettu numerolla K(2008) 3625) (ETA:n kannalta merkityksellinen teksti)

text:
               2.8.2008

               FI

               Euroopan unionin virallinen lehti

               L 206/17

      KOMISSION PÄÄTÖS,
   tehty 22 päivänä heinäkuuta 2008,
   lampaiden ja vuohien siemennesteen, munasolujen ja alkioiden tuonnista yhteisöön siltä osin kuin kyse on kolmansien maiden, keinosiemennysasemien ja alkionsiirtoryhmien luetteloista sekä todistusvaatimuksista
   (tiedoksiannettu numerolla K(2008) 3625)
   (ETA:n kannalta merkityksellinen teksti)
   (2008/635/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 2 kohdan b alakohdan, 17 artiklan 3 kohdan, 18 artiklan 1 kohdan ensimmäisen luetelmakohdan sekä 19 artiklan johdantolauseen ja b alakohdan,
   sekä katsoo seuraavaa:

               (1)

               Direktiivissä 92/65/ETY vahvistetaan eläinten terveyttä koskevat vaatimukset eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin kuin niitä eivät koske direktiivissä mainittujen erityisten yhteisön säädösten eläinten terveyttä koskevat vaatimukset. Lisäksi siinä säädetään luettelojen laatimisesta sellaisista kolmansista maista tai niiden osista, jotka pystyvät antamaan direktiivin II luvussa säädettyjä takeita vastaavat takeet ja joista jäsenvaltiot saavat tuoda lampaiden ja vuohien siemennestettä, munasoluja ja alkioita.

               (2)

               Direktiivissä 92/65/ETY säädetään lisäksi luettelosta, joka laaditaan sellaisista kolmansissa maissa sijaitsevista keinosiemennysasemista ja alkionkeräyskeskuksista, joista kyseiset kolmannet maat voivat antaa direktiivin 11 artiklassa tarkoitetut takeet.

               (3)

               Kun kyse on lampaiden ja vuohien munasolujen ja alkioiden keräyskeskuksista, on yhteisön lainsäädännön johdonmukaisuuden nimissä ja kansainvälisen nimityskäytännön huomioon ottamiseksi kuitenkin asianmukaisempaa käyttää niistä termin ”keräyskeskus” asemesta termiä ”alkionsiirtoryhmä”.

               (4)

               Direktiivissä 92/65/ETY säädetään, että yhteisöön tuotavaksi tarkoitettujen lampaan ja vuohen siemennesteen, munasolujen ja alkioiden mukana on oltava terveystodistus, jonka malli laaditaan kyseisen direktiivin mukaisesti.

               (5)

               Direktiivissä 92/65/ETY säädetään lisäksi, että lampaiden ja vuohien siemennesteen, munasolujen ja alkioiden yhteisöön tuontia varten vahvistetaan erityiset eläinten terveyttä koskevat edellytykset tai direktiivissä säädettyjä takeita vastaavat takeet.

               (6)

               Niiden kolmansien maiden luettelosta, joista jäsenvaltiot sallivat lampaiden ja vuohien siemennesteen, munasolujen ja alkioiden tuonnin sekä sikaeläinten munasolujen ja alkioiden tuonnin, 31 päivänä tammikuuta 1994 tehdyssä komission päätöksessä 94/63/EY (2) säädetään, että jäsenvaltioiden on sallittava lampaiden ja vuohien siemennesteen, munasolujen ja alkioiden tuonti neuvoston päätöksen 79/542/ETY (3) liitteessä olevassa luettelossa olevista kolmansista maista, joista elävien lampaiden ja vuohien tuonti on sallittu.

               (7)

               Päätös 94/63/EY on kumottu komission päätöksellä 2008/636/EY (4).

               (8)

               Sen vuoksi olisi tällä päätöksellä vahvistettava luettelo kolmansista maista, joista jäsenvaltioiden on sallittava lampaiden ja vuohien siemennesteen, munasolujen ja alkioiden tuonti.

               (9)

               Tällä päätöksellä olisi vahvistettava myös luettelot niistä keinosiemennysasemista ja alkionsiirtoryhmistä, joista jäsenvaltioiden on sallittava lampaiden ja vuohien siemennesteen, munasolujen ja alkioiden tuonti.

               (10)

               Direktiivin 92/65/ETY 17 artiklan 3 kohdassa säädetään menettelystä, jolla muutetaan niiden keinosiemennysasemien ja alkionsiirtoryhmien luetteloja, joista jäsenvaltioiden on sallittava lampaiden ja vuohien siemennesteen, munasolujen ja alkioiden tuonti. Muutetut luettelot on julkaistava komission verkkosivuilla (5).

               (11)

               Yhteisön lainsäädännön johdonmukaisuuden nimissä olisi tässä päätöksessä vahvistettavassa, lampaiden ja vuohien siemennesteen tuonnissa käytettävän terveystodistuksen mallissa otettava huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetussa neuvoston direktiivissä 91/68/ETY (6) vahvistetut jalostuslampaiden ja -vuohien yhteisön sisäistä kauppaa koskevat vaatimukset ja kyseisiä eläimiä koskevat erityiset testausjärjestelmät.

               (12)

               Päätöksessä 79/542/ETY vahvistetaan jalostukseen tarkoitettujen lampaiden ja vuohien tuonnissa yhteisöön sovellettavat eläinten terveyttä koskevat edellytykset. Tässä päätöksessä vahvistettavassa, lampaiden ja vuohien siemennesteen tuonnissa käytettävän terveystodistuksen mallissa olisi otettava huomioon myös nuo edellytykset.

               (13)

               Eräät lampaiden ja vuohien tartuntataudit tarttuvat siemennesteen välityksellä. Tällaisten tautien havaitsemiseksi on tehtävä testejä, jotka perustuvat erityisiin testausohjelmiin, joissa otetaan huomioon luovuttajaeläinten siirrot ennen siemennesteen keräämistä ja sen aikana. Kyseisten testien ja testausohjelmien olisi oltava kansainvälisten normien mukaisia, ja ne olisi siksi mainittava tässä päätöksessä vahvistettavassa, lampaiden ja vuohien siemennesteen tuonnissa käytettävän terveystodistuksen mallissa.

               (14)

               Niin ikään olisi otettava huomioon säännökset, jotka sisältyvät tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annettuun Euroopan parlamentin ja neuvoston asetukseen (EY) N:o 999/2001 (7) sekä Euroopan parlamentin ja neuvoston asetuksen (EY) N:o 999/2001 täytäntöönpanosta kansallisten scrapientorjuntaohjelmien ja lisätakeiden osalta, päätöksen 2003/100/EY tietyistä vaatimuksista poikkeamisesta ja asetuksen (EY) N:o 1874/2003 kumoamisesta 31 päivänä maaliskuuta 2006 annettuun komission asetukseen (EY) N:o 546/2006 (8).

               (15)

               Direktiivin 92/65/ETY liitteessä D olevissa III ja IV luvussa vahvistetaan siemennesteen, munasolujen ja alkioiden keräämistä, käsittelyä, säilytystä ja kuljettamista koskevat hygieniavaatimukset ja naaraspuolisiin luovuttajaeläimiin sovellettavat terveysvaatimukset. On kuitenkin tarpeen säätää tässä päätöksessä lisätakeista, jotka koskevat erityisesti alkionsiirtoryhmien virallista eläinlääkinnällistä valvontaa.

               (16)

               Yhteisön lainsäädännön selkeyden nimissä on asianmukaista, että tässä päätöksessä vahvistetaan luettelo niistä kolmansista maista ja hyväksytyistä keinosiemennysasemista, joista jäsenvaltioiden on sallittava lampaiden ja vuohien siemennesteen tuonti yhteisöön, luettelo niistä kolmansista maista ja hyväksytyistä alkionsiirtoryhmistä, joista jäsenvaltioiden on sallittava lampaiden ja vuohien munasolujen ja alkioiden tuonti yhteisöön sekä tällaiseen tuontiin liittyvät todistusvaatimukset, jotta kaikki nämä vaatimukset voidaan koota yhteen säädökseen.

               (17)

               Tätä päätöstä sovellettaessa olisi otettava huomioon ne todistusvaatimukset, joista säädetään maataloustuotteiden kaupasta tehdyn Euroopan yhteisön ja Sveitsin valaliiton sopimuksen (9) liitteen 11 lisäyksessä 2 olevan IX luvun B osan 7 kohdan b alakohdassa; sopimus sellaisena kuin se on hyväksytty seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyllä neuvoston, ja tiede- ja teknologiayhteistyötä koskevan sopimuksen osalta, komission päätöksellä 2002/309/EY, Euratom (10). Sveitsistä yhteisöön tuotaviin lampaiden tai vuohien siemennestettä, munasoluja tai alkioita sisältäviin lähetyksiin olisi sen vuoksi sovellettava todistuksia, joista säädetään todistusmallin vahvistamisesta lampaiden ja vuohien siemennesteen, munasolujen ja alkioiden yhteisön sisäistä kauppaa varten 19 päivänä syyskuuta 1995 tehdyssä komission päätöksessä 95/388/EY (11), sellaisina kuin todistukset on vahvistettu kyseisen päätöksen mukaisesti.

               (18)

               Tätä päätöstä sovellettaessa olisi otettava huomioon ne erityiset todistusvaatimukset ja terveystodistusten mallit, jotka voidaan vahvistaa kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Kanadan hallituksen välisen sopimuksen (12) mukaisesti; sopimus sellaisena kuin se on hyväksytty neuvoston päätöksellä 1999/201/EY (13).

               (19)

               Tätä päätöstä sovellettaessa olisi otettava huomioon ne erityiset todistusvaatimukset ja terveystodistusten mallit, jotka voidaan vahvistaa elävien eläinten ja eläintuotteiden kauppaan sovellettavista eläinten terveyttä koskevista toimenpiteistä tehdyn Euroopan yhteisön ja Uuden-Seelannin sopimuksen (14) mukaisesti; sopimus sellaisena kuin se on hyväksytty neuvoston päätöksellä 97/132/EY (15).

               (20)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Siemennesteen tuonti
   Jäsenvaltioiden on sallittava lampaiden ja vuohien sellaisen siemennesteen tuonti, joka on kerätty liitteessä I luetellussa kolmannessa maassa, jonka kerääjänä on toiminut liitteessä I lueteltu hyväksytty keinosiemennysasema ja joka täyttää liitteessä II olevassa terveystodistuksen mallissa asetetut eläinten terveyttä koskevat vaatimukset.
   2 artikla
   Munasolujen ja alkioiden tuonti
   Jäsenvaltioiden on sallittava lampaiden ja vuohien sellaisten munasolujen ja alkioiden tuonti, jotka on kerätty liitteessä III luetellussa kolmannessa maassa, joiden kerääjänä on toiminut liitteessä III lueteltu hyväksytty alkionsiirtoryhmä ja jotka täyttävät liitteessä IV olevassa terveystodistuksen mallissa asetetut eläinten terveyttä koskevat vaatimukset.
   3 artikla
   Soveltaminen
   Tätä päätöstä sovelletaan 1 päivästä syyskuuta 2008.
   4 artikla
   Osoitus
   Tämä päätös on osoitettu kaikille jäsenvaltioille.

      Tehty Brysselissä 22 päivänä heinäkuuta 2008.

            Komission puolesta

         Androulla VASSILIOU

            Komission jäsen

      (1)  EYVL L 268, 14.9.1992, s. 54. Direktiivi sellaisena kuin se on viimeksi muutettuna komission päätöksellä 2007/265/EY (EUVL L 114, 1.5.2007, s. 17).

      (2)  EYVL L 28, 2.2.1994, s. 47. Päätös sellaisena kuin se on viimeksi muutettuna päätöksellä 2004/211/EY (EUVL L 73, 11.3.2004, s. 1).

      (3)  EYVL L 146, 14.6.1979, s. 15. Päätös sellaisena kuin se on viimeksi muutettuna komission päätöksellä 2008/61/EY (EUVL L 15, 18.1.2008, s. 33).

      (4)  Katso tämän virallisen lehden sivu 32.

      (5)  Osoitteessa http://circa.europa.eu/irc/sanco/vets/info/data/semen/semen.html

      (6)  EYVL L 46, 19.2.1991, s. 19. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).

      (7)  EYVL L 147, 31.5.2001, s. 1. Asetus sellaisena kuin se on viimeksi muutettuna komission asetuksella (EY) N:o 571/2008 (EUVL L 161, 20.6.2008, s. 4).

      (8)  EUVL L 94, 1.4.2006, s. 28.

      (9)  EYVL L 114, 30.4.2002, s. 132.

      (10)  EYVL L 114, 30.4.2002, s. 1.

      (11)  EYVL L 234, 3.10.1995, s. 30. Päätös sellaisena kuin se on muutettuna päätöksellä 2005/43/EY (EUVL L 20, 22.1.2005, s. 34).

      (12)  EYVL L 71, 18.3.1999, s. 3.

      (13)  EYVL L 71, 18.3.1999, s. 1.

      (14)  EYVL L 57, 26.2.1997, s. 5.

      (15)  EYVL L 57, 26.2.1997, s. 4. Päätös sellaisena kuin se on muutettuna päätöksellä 1999/837/EY (EYVL L 332, 23.12.1999, s. 1).

      LIITE I
      Luettelo kolmansista maista ja hyväksytyistä keinosiemennysasemista, joista jäsenvaltioiden on sallittava lampaiden ja vuohien siemennesteen tuonti

                  ISO-koodi

                  Kolmas maa

                  Aseman hyväksyntänumero

                  Aseman nimi

                  Aseman osoite

                  Aseman hyväksymispäivä

                  Huomautuksia

                  Alueen kuvaus
                  (tapauksen mukaan)

                  Lisätakeet

                  AU

                  Australia

                  Liitteessä II olevan todistuksen kohdissa II.4.8 ja II.4.9 vahvistetut testaamista koskevat lisätakeet ovat pakolliset.

                  CA

                  Kanada

                  Alue siten kuin se on kuvattu päätöksen 79/542/ETY liitteessä I olevassa 1 osassa (päätös sellaisena kuin se on viimeksi muutettuna).

                  Liitteessä II olevan todistuksen kohdassa II.4.8 vahvistettu testaamista koskeva lisätae on pakollinen.

                  CH

                  Sveitsi

                  CL

                  Chile

                  GL

                  Grönlanti

                  HR

                  Kroatia

                  IS

                  Islanti

                  NZ

                  Uusi-Seelanti

                  PM

                  Saint Pierre ja Miquelon

                  US

                  Yhdysvallat

                  Liitteessä II olevan todistuksen kohdassa II.4.8 vahvistettu testaamista koskeva lisätae on pakollinen.

                              a)

                              Viejämaan on laadittava terveystodistukset liitteessä II olevan mallin mukaisesti. Niissä on oltava mallin mukaisessa numerojärjestyksessä kolmannelta maalta vaaditut vakuutukset ja tapauksen mukaan viejänä toimivalta kolmannelta maalta vaaditut liitteessä I mainitut lisätakeet.
                              Jos määräpaikkana oleva EU:n jäsenvaltio niin vaatii, lisätodistusvaatimukset on myös sisällytettävä alkuperäiseen terveystodistukseen.

                              b)

                              Kunkin todistuksen alkuperäiskappaleen on koostuttava yhdestä kaksipuolisesta paperiarkista, tai jos tarvitaan enemmän tilaa, todistuksen on oltava sellainen, että kaikista sivuista muodostuu yhtenäinen kokonaisuus, jonka sivuja ei voi erottaa toisistaan.

                              c)

                              Todistus on laadittava vähintään yhdellä sen EU-jäsenvaltion virallisista kielistä, jonka rajatarkastusasemalla tarkastus tehdään, sekä vähintään yhdellä määräpaikkana olevan EU-jäsenvaltion virallisista kielistä. Nämä jäsenvaltiot voivat kuitenkin sallia oman kielensä sijasta muita yhteisökieliä, jos mukana on tarpeen vaatiessa virallinen käännös.

                              d)

                              Jos lähetyksessä olevien tuotteiden tunnistamiseksi (todistusmallin kohdassa I.28 oleva luettelo) todistukseen kiinnitetään lisäsivuja, näiden sivujen katsotaan olevan osa alkuperäistä todistusta, ja todistuksen myöntävän virkaeläinlääkärin on allekirjoitettava ja leimattava jokainen sivu.

                              e)

                              Jos todistus d kohdassa tarkoitettuine lisäsivuineen sisältää useamman kuin yhden sivun, kunkin sivun alalaitaan on merkittävä sen numero (sivunumero/sivumäärä) ja ylälaitaan toimivaltaisen viranomaisen todistukselle antama koodinumero.

                              f)

                              Virkaeläinlääkärin on täytettävä ja allekirjoitettava alkuperäinen todistus viimeisenä työpäivänä ennen kuin lähetys lastataan yhteisöön vientiä varten. Näin tehdessään viejämaan toimivaltaisen viranomaisen on varmistettava, että noudatetaan todistuksen myöntämistä koskevia periaatteita, jotka vastaavat neuvoston direktiivissä 96/93/EY vahvistettuja periaatteita.
                              Allekirjoituksen värin on oltava eri kuin painoväri. Sama koskee leimoja, jotka eivät ole kohopainettuja tai vesileimoja.

                              g)

                              Todistuksen alkuperäiskappaleen on seurattava lähetyksen mukana EU:n rajatarkastusasemalle asti.

                              h)

                              Todistus on voimassa kymmenen päivää myöntämispäivästä. Kun kuljetus tapahtuu laivalla, voimassaoloaikaa pidennetään laivamatkan keston verran.

                              i)

                              Siemennestettä ja munasoluja/alkioita ei saa kuljettaa samassa säiliössä sellaisten siemennesteen ja munasolujen/alkioiden kanssa, joiden määränpäänä ei ole Euroopan yhteisö ja/tai joiden terveydellinen asema on heikompi.

                              j)

                              Euroopan yhteisöön suuntautuvan kuljetuksen aikana säiliö on pidettävä suljettuna ja sen sinetin on oltava ehjä.

                              k)

                              Toimivaltaisen viranomaisen on annettava kohdissa I.2 ja II.a tarkoitettu todistuksen viitenumero.

      LIITE II
      Lampaiden ja vuohien siemennesteen tuonnissa käytettävän terveystodistuksen malli

      LIITE III
      Luettelo kolmansista maista ja hyväksytyistä alkionsiirtoryhmistä, joista jäsenvaltioiden on sallittava lampaiden ja vuohien munasolujen ja alkioiden tuonti

                  ISO-koodi

                  Kolmas maa

                  Ryhmän hyväksyntänumero

                  Ryhmän nimi

                  Ryhmän osoite

                  Ryhmän hyväksymispäivä

                  Huomautuksia

                  Alueen kuvaus
                  (tapauksen mukaan)

                  Lisätakeet

                  AU

                  Australia

                  Liitteessä IV olevan todistuksen kohdissa II.5.1 ja II.5.2 vahvistetut testaamista koskevat lisätakeet ovat pakolliset.

                  CA

                  Kanada

                  Alue siten kuin se on kuvattu päätöksen 79/542/ETY liitteessä I olevassa 1 osassa.

                  Liitteessä IV olevan todistuksen kohdassa II.5.2 vahvistettu testaamista koskeva lisätae on pakollinen.

                  CH

                  Sveitsi

                  CL

                  Chile

                  GL

                  Grönlanti

                  HR

                  Kroatia

                  IS

                  Islanti

                  NZ

                  Uusi-Seelanti

                  PM

                  Saint Pierre ja Miquelon

                  US

                  Yhdysvallat

                  Liitteessä IV olevan todistuksen kohdassa II.5.2 vahvistettu testaamista koskeva lisätae on pakollinen.

                              a)

                              Viejämaan on laadittava terveystodistukset liitteessä IV olevan mallin mukaisesti. Niissä on oltava mallin mukaisessa numerojärjestyksessä kolmannelta maalta vaaditut vakuutukset ja tapauksen mukaan viejänä toimivalta kolmannelta maalta vaaditut liitteessä III mainitut lisätakeet.
                              Jos määräpaikkana oleva EU:n jäsenvaltio niin vaatii, lisätodistusvaatimukset on myös sisällytettävä alkuperäiseen terveystodistukseen.

                              b)

                              Kunkin todistuksen alkuperäiskappaleen on koostuttava yhdestä kaksipuolisesta paperiarkista, tai jos tarvitaan enemmän tilaa, todistuksen on oltava sellainen, että kaikista sivuista muodostuu yhtenäinen kokonaisuus, jonka sivuja ei voi erottaa toisistaan.

                              c)

                              Todistus on laadittava vähintään yhdellä sen EU-jäsenvaltion virallisista kielistä, jonka rajatarkastusasemalla tarkastus tehdään, sekä vähintään yhdellä määräpaikkana olevan EU-jäsenvaltion virallisista kielistä. Nämä jäsenvaltiot voivat kuitenkin sallia oman kielensä sijasta muita yhteisökieliä, jos mukana on tarpeen vaatiessa virallinen käännös.

                              d)

                              Jos lähetyksessä olevien tuotteiden tunnistamiseksi (todistusmallin kohdassa I.28 oleva luettelo) todistukseen kiinnitetään lisäsivuja, näiden sivujen katsotaan olevan osa alkuperäistä todistusta, ja todistuksen myöntävän virkaeläinlääkärin on allekirjoitettava ja leimattava jokainen sivu.

                              e)

                              Jos todistus kohdassa d tarkoitettuine lisäsivuineen sisältää useamman kuin yhden sivun, kunkin sivun alalaitaan on merkittävä sen numero (sivunumero/sivumäärä) ja ylälaitaan toimivaltaisen viranomaisen todistukselle antama koodinumero.

                              f)

                              Virkaeläinlääkärin on täytettävä ja allekirjoitettava alkuperäinen todistus viimeisenä työpäivänä ennen kuin lähetys lastataan yhteisöön vientiä varten. Näin tehdessään viejämaan toimivaltaisen viranomaisen on varmistettava, että noudatetaan todistuksen myöntämistä koskevia periaatteita, jotka vastaavat neuvoston direktiivissä 96/93/EY vahvistettuja periaatteita.
                              Allekirjoituksen värin on oltava eri kuin painoväri. Sama koskee leimoja, jotka eivät ole kohopainettuja tai vesileimoja.

                              g)

                              Todistuksen alkuperäiskappaleen on seurattava lähetyksen mukana EU:n rajatarkastusasemalle asti.

                              h)

                              Todistus on voimassa kymmenen päivää myöntämispäivästä. Kun kuljetus tapahtuu laivalla, voimassaoloaikaa pidennetään laivamatkan keston verran.

                              i)

                              Munasoluja/alkioita ja siemennestettä ei saa kuljettaa samassa säiliössä sellaisten munasolujen/alkioiden ja siemennesteen kanssa, joiden määränpäänä ei ole Euroopan yhteisö tai joiden terveydellinen asema on heikompi.

                              j)

                              Euroopan yhteisöön suuntautuvan kuljetuksen aikana säiliö on pidettävä suljettuna ja sen sinetin on oltava ehjä.

                              k)

                              Toimivaltaisen viranomaisen on annettava kohdissa I.2 ja II.a tarkoitettu todistuksen viitenumero.

      LIITE IV
      Lampaiden ja vuohien munasolujen ja alkioiden tuonnissa käytettävän terveystodistuksen malli